Foto: T a n j u g, TV Most\nSeptembar 08, 2021 18:57\nTakođe i zbog što će mnogi teško da trpe uspeh Srbije i da se ne raduju svi tome, rekao je Vučić u Palati Srbija.\n"Za našu zemlju je mir od presudnog značaja, sve što smo uspeli da radimo prethodnih godina jeste zato što smo čuvali mir i stabilnost i smatrali da je život mora da bude važniji od političkih poena. Dok sam ja predsednik Srbije želim da možemo da se pohvalimo velikim ekonomskim napretkom, ali da sačuvamo glavu", naveo je Vučić.\nPredsednik Srbije kaže da to znači dve stvari: da ne vodimo ratove, jer ne vidi potrebu da izlažemo ljude opasnosti, da ne vodimo neodgoovrnu politiku i majkama da vraćamo decu u kovčezima.\nDodao je da je zato trpeo i nije reagovao na pritiske i pretnje, koje je dobijao, kao i lične uvrede.\nMali napredak napravljen u razgovoru sa Prištinom po pitanju nestalih\n"To je jedina dobra vest za nekoliko porodica, albanskih i srpskih koje će moći da sahrane svoje ubijene, kako priliči i da im odlaze na norme i moći bar da žale za svojima", kazao je Vučić u Palati Srbija.\nZašto to rade, nisam u stanju da dokučim do kraja, moguća su dva razloga, ali kao predsednik Srbije nemam pravo da govorim o tome, kaže predsednik Srbije.\n"Želimo da uradimo sve što možmeo da deo Albanca uvedemo u sistem i kao policajce i lekare i sve druge državne institucije, ali tražićemo da se dobro zna kojoj državi pripadaju i oko toga nema cenjanja i niti oko toga može da bude polemike", poručio je Vučić.\nNeophodni dobri odnnosi sa Crnom Gorom, žele da slabe Srbiju\nPredsednik Srbije Aleksandar Vučić izjavio je danas da nije otišao u Crnu Goru na ustoličenje mitropolita Joanikija iako je bio pozvan i istakao da je mitropolitu Joanikiju čestitao pismom u kojem je kao ozbiljan i odgovoran predsednik istakao neophodnost popravljanja odnosa sa Crnom Gorom.\nOn je na konferenciji za novinare rekao da je u tom pismu govorio kao odgovoran predsednik koji poštuje nezavisnost i samostalnost druge zemlje.\n"Kako je ustoličen Joanikije tako su krenuli napadi iz Hrvatske, na stranu Crna Gora gde sam uvek tema jer po nekim ambasadama neki moraju da se dokazuju, ali ono što je iznenađujuće to je patološka kampanja u hrvatskim medijima u kojima sam lično ja izveo ustoličenje, naredio upravljanje helikopterima, nošenje oružja", rekao je Vučić.\nOn je naglasio da nije razgovarao ni sa crnogorskim premijerom Zdravkom Krivokapićem niti sa potpredsednikom vlade Dritanom Abazovićem i dodao da su ga pored regionalnih medija napali i strani predstavnici koji su ga optužili da želi da pravi veliku Srbiju preko crkve.\nVučić je ocenio da iza takvih napada stoji dobro organizovanja kampanja, koja je ovoga puta snažnija i jača, jer neki ljudi teško trpe politički poraz i ne mogu da reaguju kao časni državnici zbog čega se, kaže, ponašalju neodgovorno na način koji im ne priliči.\n"Kada slušam bajke o partnerstvu moje pitanje za Violu fon Kramon je kada sam imao bilo kakvo partnerstvo sa Milom Đukanovićem u bilo čemu. Nadam se da će vas o tome obavestiti vaši prijatelji iz Prištine, Zelenović i 'Ne davimo Beograd' iz srpske opozicije. Siguran sam ako ne date odgovor da ćete mi se izviniti", rekao je Vučić.\nVraćajući se na nedavna dešavanja u Crnoj Gori Vučić je rekao da je njegov posao da se zanima šta se tamo dešava, i da ga zanima i Kabul, a kamoli nešto u okruženju Srbije.\n"Postojali su pokušaji da se svi u regionu okrenu protiv Srbije ne bi li je kontrolisali i da ne bi štrčala. Srbija nikome nije smetala do 2012. jer je bila slaba, razjedinjena i u užasnom ekonomskom stanju i bila je dobar partner svima. Ali kada Srbija počinje da jača, a ove godine očekujemo da preteknemo Hrvatsku i Sloveniju po ukupnoj stopi bdp to ne valja", rekao je predsednik.\nPrema njegovim rečima, kada se to vidi, razume se da neki imaju porive da svi za sve optužuju Srbiju.\n"Za nas je opasnost što će i različite sile na različite načine pokušati da spuste snagu Srbije kako bi obuzdale moć naše zemlje. Bićemo pod velikim pritiscima", rekao je Vučić i dodao da se zbog toga nikada neće osuditi Priština koja blokira dijalog iako je to tako.\nOn je dodao i da Srbiju uvek optužuju za zločine, a da to niko nije radio Nemačkoj 70-ih godina prošlog veka.\n"Možete da zamislite da neko izgovara tako strašne reči 70-ih god kao sada prema Srbima", rekao je Vučić.\nPoseta kancelarke Merkel velika čast za Srbiju\nPredsednik Srbije Aleksandar Vučić istakao je danas da je poseta nemačke kancelarke Angele Merkel, zakazan za 13. septembar, velika čast za Srbiju.\n„Imao sam čast i priliku da je kao premijer već jednom ugostim, a sada imam čast i priliku da je ugostim kao predsednik na kraju njenog mandata“, naglasio je on.\nVučić je, na konferenciji za štampu, kazao da ona dolazi još dok je kancelarka, a ne vršilac dužnosti i da je to jedna od njenih poslednjih poseta na toj funkciji , čime je čast još veća.\n„Najviše vremena na Zapadnom Balkanu provešće u Srbiji. Imaće sastanke sa rukovodstvom Srbije, a iz regiona samo sa predstavnicima civilnog društva, dok će u Tirani imati sa svima iz regiona susret“, objasnio je on.\nVučić je rekao da želi da se zahvali Merkelovoj na svemu što je učinila za Zapadni Balkan i za Srbiju.\n„Obično ljudi misle da je zahvalnost nešto što u politici najkraće traje. Nećemo zaboraviti šta je uradila kancelarka 2015.kada je Hrvatska uvodila sankcije Srbje iz samo njima poznatih razloga. Tada je pomogla kancelaarka Merkel, sa svojim saradnicima Emilom Brokom i drugima. Oni su uspeli da sačuvaju mir i stabilnost na Zapadnom Balkanu i ne samo to“, dodao je on.\nIstakao je da je poseta Merkelove od ogromnog interesa za Srbiju, jer nam, kako kaže, u posetu dolazi žena koja predstavlja zemlju koja je najznačajniji trgovinski partner Srbij.\nU prvih sedam meseci, prema njegovim rečima, postignut je rast u trgovinskoj razmeni sa Nemačkom od 25,1 odsto u odnosu na prethodnu godinu.\nTa razmena ima aktuelno vrednost od 3,570 milijardi evra.\n„Prvi put očekujemo da pređemo šest milijardi evra. Razlika između Nemačke i drugoplasirane Italije i drugih iz godine u godinu je sve veća. Pre nekliko godina Nemačka je postala prvi trgovinski partner i sve važnija i snažnija“, naglasio je on. Podsetio je da je, kada je došao na vlast u nemačkim kompanijama radilo 17.000 ljudi, a danas je to 71.000.\n„To govori o ogromnom napretku Srbije, rastu i interesu najmoćnijih, najjačih ali i porodičnih nemačkih kompanija. To su stvari koje znače budućnost. Jer Nemci dolaze da ostanu, da zarađuju, ali time zarađuje i Srbija, njeni radnici, opštine. U odnosu na 2010. prošle godine smo za 2,5 puta uvećali trgovinsku razmenu. To je 250 odsto rast u samo 10 godina. Rast našeg izvoza je 300 odsto, u samo deset godina. To su podaci koji govore kojom brzinom je naša ekonomija napredvala“, rekao je on.\nRekao je da je važno da sa Merkelovom razgovara i o svim važnim regionalnim pitanjima, o berlinskoj konferenciji, o onome što je dobro doneo Berlinski proces.\nS tim u vezi je ukazao da krajem meseca u posetu Srbiji, 29. i 30. septembra, u posetu dolazi predsednica Evropske komisije Ursula fon der Lajen, te da će uslediti prvi put provođenje u delo onog što je dogovoreno u okviru Berlinskog procesa, a to je otvaranje radova na prvoj deonici puta Niš-Pločnik, kroz Nišavski i Toplički okrug prema Kuršumliji, Merdaru i Prištini.\nDodao je da od EU Srbija za taj projekat dobija 15 odsto potrebnih sredstava.\nUkazao je se raditi i brzoj pruzi Beograd-Niš-Preševo, u vezi čega očekuje uskoro potpisivanje ugovora za deonicu Đunis-Stalać.\n„Dočekujući Angelu daćemo sve od sebe da pokažemo poštovanje prema ženi koja je 16 godina bila neformalno i na čelu Evrope i uspešno čuvala stabilnost celog kontinenta i te kako pomagala razvoj Srbije“, zaključio je on.\nAleksandar VučićAngela Merkeldijalog BG-PR


Ćerka legende Holivuda snima filmove za odrasle: Evo njegove reakcije – ESTRADA.BA – Najnovije estradne vijesti\nMikaela Spielberg, usvojena ćerka režisera Stephena Spielberga i njegove supruge Kate., nedavno je objavila da planira da započne karijeru u industriji za odrasle.\nKako je objasnila ovaj posao joj uliva snagu i samopouzdanje.\nU intervjuu za list „The Sun“ Mikaela je rekla da njen njen otac i majka podržavaju u njenom izboru.\n„Ne vidim ništa loše, niti razlog za stid zato što postoji fascinacija za industrijom odraslih. Bezbednost mi je uvek bila na prvom mestu i ne radim ovo da bih nekoga povredila, već da bih slavila svoje telo i svoj život“, rekla je Mikaela.\nSpielbergova ćerka već neko vreme objavljuje samostalne snimke, ali je većina video-klipova uklonjena sa interneta.\nThe post Ćerka legende Holivuda snima filmove za odrasle: Evo njegove reakcije appeared first on Tračara.


Novo rusko Minstarstvo državne bezbednosti - povratak KGB-a?\nNovo rusko Minstarstvo državne bezbednosti – povratak KGB-a?\nM. D. 22. septembra 2016. 12:23\nTajne i službe bezbednosti trebalo bi da budu sveobuhvatno reformisane formiranjem ruskog Ministarstva za državnu bezbednost – ili skraceno MGB-a, što je Dojče vele nazvao „povratkom KGB-a“.\nTo novo ‘superministarstvo’ trebalo bi da bude uspostavljeno spajanjem FSB-a, Inostrane tajne službe bezbednosti, uz priključenje i Federalne služba nadzora (FSO), koja brine o bezbednosti visokih političara i državnih službenika, prenosi DV pisanje ruskog Komersanta.\n„Vladimir Putin, koji je u vreme Sovjetskog saveza i sam bio oficir KGB-a, reformiše tajne službe pre predsednickih izbora 2018. što „fakticki predstavlja ponovno uspostavljanje sovjetskog KGB-a“, ocenjuje ruski list Komersant.\nSveobuhvatna reforma tajne službe pocela je u proleće ove godine, osnivanjem Ruske garde.\nTa nova organizacija osnovana je na bazi tzv. internih trupa jedinice Ministarstva unutrašnjih poslova i slična je jedinicama vojske. Ruska garda podredena je lično Putinu.\nList navodi da je na čelu te garde nekadašnji Putinov telohranitelj Viktor Solotov.\nZvanicnici u Moskvi „Komersantov“ izveštaj do sada nisu ni potvrdili, ali ni demantovali a Putinov portparol Dmitrij Peskov u ponedeljak o tome nije hteo da govori, piše DV.\nRusija bi pre predsednickih izbora 2018. godine trebalo da dobije Ministarstvo za državnu bezbednost, čime bi moćni sovjetski KGB, pod drugim imenom mogao da vrati Staljinovo vreme“ piše DV.\nList navodi i rasprave oko imena novog ministarstva, obzrom da je MGB „opterećen istorijom“.\n„Ozloglašena tajna služba nosila je ime MGB od 1946, pa do Staljinove smrti 1953. godine.Tacno je da se radi samo o nekoliko posleratnih godina, ali to je vreme užasne Staljinove represije“, podseća ruski publicista Oleg Kašin za Dojče vele.\nPrema istraživanjima nezavisnog Instituta za istraživanje javnog mnjenja „Levada-centar“, objavljenim u martu, 54 odsto Rusa pozitivno gleda na Staljinovu ulogu u Sovjetskom Savezu.\nKada se u tom kontekstu sagledaju reforme tajnih službi i preimenovanje FSB-a u MGB, onda to deluje samo kao „tačka na i“, zaključuje DV.


NSinfo: Doneta odluka o izdavanju državne zemlje Tenisu - na 30 godina\nDoneta odluka o izdavanju državne zemlje Tenisu - na 30 godina\nNa sednici skupštine grada Zrenjanina, doneta je odluka o izdavanju državnog zemljišta u zakup za tri preduzeća\nSkupština Zrenjanina usvojila je odluku kojom je nemačkoj kompaniji Tenis u zakup na 30 godina dato blizu 2,5 hiljade hektara državnog zemljišta.\nOdbornička grupa Lige socijaldemokrata Vojvodine u Skupštini grada Zrenjanina odbila je da prisustvuje sednici koja je zakazana elektronskim putem samo 20 časova pre održavanja, da bi se rešilo pravo prvenstva zakupa zrenjaninske zemlje u državnom vlasništvu za kompaniju "Tenis".\n"Smatramo da je nedopustivo da se gradski čelnici sa takvim nepoštovanjem odnose prema odbornicima koji su ih većinom i izabrali. Takođe, ne vidimo u čemu se ogleda hitnost zbog koje je sednica zakazana u tako kratkom roku", izjavio je odbornik LSV u zrenjaninskoj skupštini Aleksandar Marton.\nOn ističe i da je za nevericu činjenica da se za pitanje prava prvenstva zakupa zemlje u državnom vlasništvu saziva sednica Skupštine grada po hitnom postupku, te se na taj način odbornicima uskraćuje mogućnost kvalitetne analize predloženih odluka.\nizvor: rtv.rs, agencije, foto: ilustracija, NSinfo\n... ap vojvodina, ekonomija, poljoprivreda, posao, privreda, zrenjanin\nNovogodišnja rasveta širom grada: Centar, Petrovaradinska tvrđava, bulevari...\nEkipe JKP „Stan” počele su da postavljaju novogodišnju rasvetu


Događaj će biti održan 6. decembra u 19 časova.\nOvog ponedeljka, 6. decembra, SmartKolektiv uz podršku Startita organizuje treći informativni meetup Programa za održive ideje. Tokom meetup-a, svi zainteresovani startapi će imati priliku da saznaju sve što ih zanima o ovom programu i da čuju iskustva uspešnih preduzetnika, Oskara Marka, osnivača startapa Cropt, i Nikole Stanojevića, osnivača kompanije SOMAfungi. Pored svojih iskustava, oni će sa publikom će podeliti i niz saveta o razvoju biznisa i savete o preduzetništvu.\nTokom informativnog događaja učesnici će moći da dobiju više informacija o samom programu, a imaće priliku i da postave pitanja.\nProgram za održive ideje je program za mlade koji razvijaju preduzetnička i inovativna rešenja za lokalne društvene i/ili ekološke izazove. Kroz besplatni program podrške, 10 mladih startap preduzeća će zajedno sa timom iskusnih biznis mentora i eksperata raditi na sticanju znanja i veština koje će im pomoći da unaprede svoju biznis ideju.\nTokom petomesečnog programa učesnici će imati priliku da steknu preduzetnička znanja i veštine o tome kako da dodatno razviju svoj biznis, upoznaju i koriste Design Thinking – kreativnu metodu za rešavanje problema, zatim kako da plasiraju svoj proizvod ili uslugu na tržište. Uz rad sa menotorima i ekspertima učenici će naučiti kako da izgrade održivi finansijski model, kako da izveštavaju o svom društvenom uticaju, predstave ideju investitorima i obezbede finansijsku podršku za dalji razvoj biznis ideje. Kroz program će moći da se povežu sa stručnjacima, mentorima i drugim mladim inovatorima i preduzetnicima koji su tokom prethodnih 10 godina učestvovali u sličnim programima SmartKolektiva.\nKome je namenjen program i informativni događaj?\nInformativni događaj vezan za Program za održive ideje će biti održan onlajn danas, 6. decembra, u 19 časova. Svi zainteresovani za ovaj program mogu dobiti informacije na događaju koji je otvoren za sve koji se prijave putem ove forme.\nponedeljak, 6. Decembar, 2021.


Lutovac: Novi Pazar više ne sme da se ponovi Partizanu, ali loše stvari su iza nas!\nPočetna stranicaFK PartizanLutovac: Novi Pazar više ne sme da se ponovi Partizanu, ali loše stvari su iza nas!\nU utakmici 3. kola Linglong Superlige protiv Javora Partizanov desni bek bio je Aleksandar Lutovac.\nOn je po vokaciji desno krilo, ali već nekoliko meseci pokušava da se adaptira na mesto u odbrani i tako popuni goruću poziciju u timu crno-belih.\n- Radim na toj poziciji već osam, devet meseci i trudim se da svaki dan upijam i da unapređujem svoju igru koliko god mogu. Stručni štab mi je dosta pomogao na treninzima i razgovorom,jer sam morao i razmišljanje da promenim u odnosu na napad. Dosta toga sam naučio i od saigrača i mislim da mogu još dosta da napredujem na toj poziciji. Takođe mislim da mi fali kontinuitet utakmica koje su možda i najbitniji faktor u napredovanju kod igrača. U svakom slučaju prija mi što sam na terenu i trudiću se da što više pomognem ekipi da ostvari željene rezultate. Zahvalan sam na ukazanom poverenju u ovako teškoj situaciji - rekao je Lutovac za zvaničan sajt kluba..\nProtiv Javora su se u poslednjoj liniji našla četvorica igrača koji nijednom do sada nisu bili zajedno na terenu.\nPosle utakmice sa Pazarom, ne samo šef Milošević, već i igrači su komentarisali da ih je iskreno sramota na prikazanoj igri.\n- Iskreno mislim da je ceo klub bio razočaran posle Novog Pazara i mislim da smo svi podjednako krivi, bez obzira da li smo igrali tu utakmicu ili ne. Takva utakmica nam je, nažalost, za nauk kako nikada više ne trebamo da uđemo u utakmicu i ponašamo se na njoj. Drago mi je jedino što je to iza nas i da sada isključivo trebamo da gledamo u budućnost i više ne dozvolimo da nam se takav dan ponovi! - izričit je Lutovac.\nDa li misliš da ako je već sve moralo da se desi da je dobro što se desilo sad?\n- Još jedno, na papiru, teško gostovanje, ali to ništa ne mora da znači. I dalje stojim pri tome da ako mi budemo pravi, nećemo imati ni jedan problem. Pritisak uvek postoji, i tako mora da bude. Pogotovo kod nas, mislim da je pritisak sastavni deo Partizana i to je dobro. Partizan uvek mora da ima najveće ciljeve i bez obzira na protivnika uvek mora da ide na pobedu. Ni jedna utakmica nije laka, ali daćemo sve od sebe da iz utakmice u utakmicu dižemo svoje samopouzdanje i osvajamo potrebne bodove - istakao je Lutovac.


Održano predavanje "Ekonomski izazovi BiH integracija u EU" - International Burch University\nOdržano predavanje “Ekonomski izazovi BiH integracija u EU”\nBrojni studenti i akademsko osoblje prisustvovali su predavanju pod nazivom “Ekonomski izazovi BiH integracija u EU “, koje je 26. decembra održao Aldin Međedović, savjetnik federalnog Ministra obrazovanja i nauke. S obzirom da je navedena tema jedna od važnijih pitanja za Bosnu i Hercegovinu, Centar za društvena istraživanja (Social Sciences Research Center, SSRC ) i Poslovni klub (Business Devlopment Club, BDC) organizovali su predavanje s ciljem da podstaknu studente da se uključe u akademsku raspravu o ovom pitanju.\nAldin Međedović, koji je posjeduje potrebno obrazovanje i dovoljno radnog iskustva u okviru EU integracija, stečenog tokom savjetovanja mnogih domaćih i međunarodnih organizacija, započeo je predavanje tražeći od studenata da izraze svoje mišljenje o tome kako oni vide trenutnu poziciju BiH u procesu EU integracija. Studenti, koji su zastupali afirmativnu i negativnu stranu pridruživanja evropskim integracijama, svojim izlaganjima napravili su dobar uvod u temu.\nPredavač Međedović govorio je o kriterijima i podkriterijimai koje jedna zemlja mora ispuniti kako bi se približila EU integracijama, o Kopenhagenskim kriterijima, kao i o trenutnoj situaciji i preprekama sa kojima se BiH suočava. Studenti su pokazali interes za razgovor o trenutnoj situaciji i aktivnostima koje se mogu učiniti kako bi se bi se unaprijedilo rješenje ovog pitanja.\nKao zaključak, predavač Međedović objasnio je da postoji snažna predanost i rad na napretku na različitim nivoima vlasti, ali i da se mora postići konsenzus u cijeloj zemlji za prevazilaženje problema i ispunjavanje kopenhagenških kriterija . Također, istakao je, akademska zajednica treba raditi na stvaranju kritične mase koja bi usmjerila političare da se svi zajedno pozabave problemima. Predavanje je zaključeno uručenjem zahvalnice predavaču Međedoviću od strane Direktor Centra, Esada Oruča.


Jelena Ćuruvija: Nedvosmislena potvrda da je država ubila mog oca - Slavko Ćuruvija fondacija\nĆerka Slavka Ćuruvije, Jelena, izjavila je povodom današnje presude optuženima za ubistvo njenog oca, da je reč o istorijskom danu za Srbiju i jednom od najvažnijih dana za nju i njenu porodicu.\n„Danas smo dobili nedvosmislenu potvrdu da je država ubila mog oca. Sudsko veće je državi poslalo poruku da ne može da ubija političke neistomišljenike, da za to koristi Državnu bezbednost i da prođe nekažnjeno. Takođe je poslata poruka i novinarima da ipak postoji spremnost sistema i sudstva da ih brani od budućih napada. Drago mi je što je ovo sudsko veće svojom presudom odlučilo da se obračuna sa mračnom prošlošću naše zemlje. Nadamo se da će, uprkos žalbama, Apelacioni sud potvrditi ovu presudu“, navela je Jelena Ćuruvija u izjavi za Cenzolovku.\nJelena ĆuruvijaSlavko ĆuruvijaSuđenje za ubistvo Slavka Ćuruvije


Donosimo sve detalje nagradne igre "10 računa izbroji i stan osvoji" @ Cafe.ba\nDonosimo sve detalje nagradne igre "10 računa izbroji i stan osvoji"\nBANJALUKA - Građani zainteresovani za učešće u nagradnoj igri "10 računa izbroji i stan osvoji" od ponedjeljka 15. jula mogu predati popunjene koverte u bilo kojoj poslovnici pošta Republike Srpske ili poštanskim sandučićima sa čime dobijaju šansu da osvoje jedan od četiri stana u Banjaluci.\nSkupljaju se fiskalni računi i slipovi ne stariji od 1.juna, bez obzira na vrijednost na njima, a pravo učešća imaju sva lica sa prebivalištem na teritoriji BiH koji prihvataju pravila.\nUčestvovati ne mogu zaposleni u Kabinetu Predsjednika Vlade Republike Srpske, Generalnom sekretarijatu, Ministarstvu finansija, Poreskoj upravi, Republičkoj upravi za igre na sreću, javnom preduzeću „Pošte Srpske“ i u Udruženju ekonomista „SWOT“, koji u saradnji sa Vladom RS organizuju igru.\nBudući vlasnici će biti poznati od septembra do polovine oktobra, jer će u tom periodu biti organizovna četiri izvlačenja.\n- Stan broj 55, površine 53,15 m², po strukturi dvosoban, na šestom spratu u Karađorđevoj ulici, na broju 79, Banjaluka, po kupoprodajnoj cijeni od 110.552 KM;\n- Stan broj 49, površine 60,14 m², po strukturi dvosoban, na petom spratu u Karađorđevoj ulici, na broju 79, Banjaluka, po kupoprodajnoj cijeni od 125.091,20 KM;\n- Stan broj 37, površine 64,95 m², po strukturi dvosoban, na četvrtom spratu u Karađorđevoj ulici, na broju 79, Banjaluka, po kupoprodajnoj cijeni od 135.096 KM;\n4. ČETVRTO IZVLAČENjE 13. oktobra 2019. godine:\n- Stan broj 38, površine 67,60 m², po strukturi dvosoban, na četvrtom spratu u Karađorđevoj ulici, na broju 79, Banjaluka, po kupoprodajnoj cijeni od 140.608 KM.\nKolovozi mjestimično klizavi, magla u višim predjelima i kotlinama\nDvosoban stan u RS košta koliko i kuća\nSarajevo i Tuzla neće migrante u kasarnama\nNema više poskupljenja cigareta\nJEDNA VODI LJUBAV, DRUGA LUPA JAJA: Milojkovoj sreći NEMA KRAJA!\nNIKADA NE PRIČA O PORODICI, ALI JE NAPRAVIO IZUZETAK: Zdravko Čolić ot\nŠtucanje pomaže bebama da regulišu disanje\nKako je biti žena u Vojsci Sjeverne Koreje\nKako se računaju godine psa: Množenje sa sedam je obični mit


Turci jučer poslali pomoć svima, Rusi danas samo Srbima | BNN\nPolitika "zaštitnih maski"\nNa banjalučki aerodrom je sletio avion sa medicinskom pomoći iz Ruske Federacije. U vojnom avionu Iljušin-76 duputovala je i ekipa ruskih medicinskih stručnjaka koji će biti na raspolaganju Univerzitetsko kliničkom centru Republike Srpske.\nAmbasada Rusije u BiH obratila se Ministarstvu spoljnih poslova BiH sa informacijom da Ruska Federacija šalje medicinsku pomoć, uz molbu da se dozvoli slijetanje ruskog vojnog aviona na banjalučki aerodrom. Ministarstvo je dalo odobrenje da avion dopremi medicinsku opremu. Avion su dočekali zvaničnici Republike Srpske i član Predsjedništva Bosne i Hercegovine Milorad Dodik.\nZanimljivo tokom jučerašnjeg dana u Bosnu i Hercegovinu je stigla medicinska pomoć Republike Turske. Inače istog dana, Turska je pomoć poslala i u Srbiju i u Crnu Goru. Za razliku od darežljivih Turaka, koji su pomogli svima, Rusi su se odlučili na slijetanje samo u Banja Luku i pomoć samo tamošnjem kliničkom centru\n9 hours 37 min https://t.co/NIZA2AbwqL


Plavi gol 2018\nPosle sjajnog sportskog vikenda i divnog turnira u basketu 3na3, spremamo još jedan sportski vikend, ovog puta sedmi turnir u malom fudbalu „PLAVI GOL“. Udruženje za borbu protiv dijabetesa grada Beograda Plavi Krug vas poziva da uzmete učešće na turniru, koji će se održati 16.06.2018 sa početkom u 10h na terenima SPORTSKOG SELA SAVSKI VENAC, Deligradska b.b.\nKao i svake godine cilj je da se podigne svest o značaju fizičke aktivnosti, razmene iskustva i da se dobro zabavi u društvu mladih boraca koji žive sa dijabetesom kao i prijatelja Udruženja. Na turniru se može izmeriti i nivo šećera u krvi, krvni pritisak kao i porazgovarati sa aktivistima Udruženja i dobiti savet za svakodnevne aktivnosti i dobru regulaciju dijabetesa. Takođe, jedna od ciljeva turnira je i sakupljanje finansijskih sredstva za plaćanje redovnih mesečnih troškova Udruženja (kirije, računa za struju, telefon, internet...).\nSve informacije možete dobiti na 064/855-05-78 osoba za kontakt Aleksandar Opačić ili na mail Ova adresa el. pošte zaštićena je od spam napada, treba omogućiti JavaSkript da biste je videli , a zvanični poziv možete preuzeti ovde.


Tanjug 16. maja 2021. 07:25\nSREMSKA MITROVICA – Utakmica 33. kola Prve lige između fudbalera Radničkog SM i Dinama iz Vranja prekinuta je u 64. minutu zbog napuštanja terena od strane ekipe FK Dinamo.\nPrema izveštajima službenih lica sa jučerašnje utakmice u Sremskoj Mitrovici, stručni štab FK Dinamo je u 64. minutu utakmice povukao svoje igrače sa terena za igru i time izazvao trajni prekid meča.\n„Ipak, ono što je važnije od same registracije navedene utakmice jeste nedopustiv i krajnje neprimeren postupak ekipe FK Dinamo koji direktno ugrožava integritet takmičenja Prve lige Srbije. Nesporno je da ovakvi postupci, koji su u direktnoj suprotnosti sa svim sportskim principima, najviše govore o onom ko ih je učinio, nanoseći ogromnu štetu samom takmičenju i svim njegovim učesnicima“, navodi se u saopštenju Zajednice klubova Super lige i Prve lige Srbije i dodaje:\n„Zajednica fudbalskih klubova Super lige i Prve lige Srbije najoštrije osuđuje postupak rukovodstva i stručnog štaba FK Dinamo iz Vranja koji je apsolutno van svih profesionalnih, moralnih i sportskih normi. Verovali smo da će iskazana tolerancija prema ranijim negativnim postupcima FK Dinamo dati rezultat u razumevanju sopstvenih grešaka, što očigledno nije bio slučaj“, ističe se.\n„Bez pokušaja analize sopstvenih slabosti i mana, razloge za neuspeh konstantno traže u nekom drugom. Takođe, ističemo da će Zajednica na kraju takmičarske sezone analizirati sve učinjene propuste i zahtevati hitno uvođenje sistema licenciranja za takmičenje u Prvoj ligi Srbije, kako bi se nivo profesionalizma i funkcionisanja klubova podigao na viši stepen“, zaključuje se u saopštenju.\nNa samom meču, kako pišu beogradski mediji, nije bilo spornih momenata, ali su gostujući fudbaleri odlučili da povuku ovaj radikalan potez na, kako navode mediji, „nagovor čelnih ljudi kluba“.\nNadal ispisao stranicu istorije – medicine: „Operacija se…\nTrener Zvezde Dejan Stanković: „Želimo devet bodova iz…\nNeočekivani potes u odbojci: Smenjeni svi selektori, ostao…\nKancelarija u PR: Karatisti bez šengen viza nisu mogli u GR\nAleksandar Stanojević: „Sve osim pobede u Bačkoj…


SDA: Dodik mora biti svjestan da će upravo on izvući najdeblji kraj - Sve o Srpskoj\nSDA: Dodik mora biti svjestan da će upravo on izvući najdeblji kraj\nGLAVNA BOŠNJAČKA STRANKA TRAŽI DA SE ANP USVOJI BEZ ODLAGANJA\n„Njegova najava da će odlukom NS RS pokušati osporiti nadležnost Oružanih snaga, SIPA-e, pravosuđa i drugih institucija predstavlja direktan udar na Ustav i prijetnju stabilnosti i miru u BiH. To mora biti i najozbiljniji alarm OHR-u i članicama Savjeta za implementaciju mira“\nJEDINO rješenje za prevazilaženje trenutnih zastoja u procesu evroatlantskih integracija i uspostavi novog saziva Savjeta ministara BiH jeste usvajanje modifikovanog Godišnjeg nacionalnog programa (ANP), saopšteno je danas iz SDA.\nU ovoj stranci smatraju da je ANP, čiji sadržaj će zadovoljiti sve strane u BiH, i čije će sprovođenje biti kredibilno, potrebno usvojiti bez odlaganja.\n„To je zakonska obaveza, ali i dio sporazuma koji su potpisali stranački lideri SDA, HDZ-a i SNSD-a. Odbijanje dijaloga i kompromisnog rješenja imaće negativne posljedice za proces formiranja Vijeća ministara i za nastavak euroatlanskih integracija, kao i za ukupnu situaciju u BiH“, naveli su u saopštenju.\nSDA smatra da će srpski član Predsjedništva i lider SNSD-a Milorad Dodik, ukoliko odbije kompromisno rješenje, „pokazati da ne poštuje Principe za formiranje vlasti na nivou BiH koje je sam potpisao, i biće u potpunosti odgovaran za sve posljedice koje će nastupiti“.\n„Njegova najava da će odlukom NS RS pokušati osporiti nadležnost Oružanih snaga, SIPA-e, pravosuđa i drugih institucija predstavlja direktan udar na Ustav i prijetnju stabilnosti i miru u BiH. To mora biti i najozbiljniji alarm OHR-u i članicama Savjeta za implementaciju mira, kako bi na vrijeme upozorili vlade svojih zemalja i Savjeta bezbjednosti UN-a i spriječili antidejtonske aktivnosti“, navedeno je u saopštenju.\nKako se dalje navodi, ako Dodik odluči da krene u teško kršenje Ustava i zakona, odvešće zemlju u stanje haosa i najveću krizu od Dejtona do danas.\n„Sigurno će ugroziti stabilnost u BiH i regionu. Posljedice takvog razvoja događaja bile bi teške za sve, ali Dodik mora biti svjestan da će upravo on izvući najdeblji kraj u svemu tome“, saopšteno je iz SDA.\nTagoviANP Milorad Dodik NATO Predsjedništvo SDA SNSD HDZ\nPutin i Lukašenko uvjereni da će problemi u Bjelorusiji biti uskoro riješeni\nRusija u Zelenogradu počela industrijsku proizvodnju vakcine protiv koronavirusa\nBorisov predlaže novi ustav, parlament sa upola manje poslanika i – resetovanje države\nPredsednica CIK Belorusije: Suočili smo se sa pokušajem obojene revolucije


VOZAČI GSP U UNIFORMAMA OD 18. MARTA Ko ne bude poštovao pravila biće žestoko KAŽNJEN\nVozači GSP "Beograd" će na radnim mestima već od ponedeljka 18. marta morati da nose uniforme, a ne kako je ranije najavljeno od 1. aprila.\n"Obavezuju se zaposleni na poslovima: vozač autobusa, vozač tramvaja i vozač trolejbusa, instruktor rada vozača i vozač putničkog vozila, da za vreme obavljanja poslova nose uniformu. Zaposleni iz tačke 1 ove naredbe dužni su da nose uniformu počev od 18.3.2019. godine", stoji, između ostalog, u obaveštenju koje je zakačeno na oglasnim tablama u ovom gradskom preduzeću, a koje je osvanulo na društvenim mrežama.\nStigle nove UNIFORME ZA VOZAČE GSP, sada im još samo nedostaju CIPELE\nVOZAČIMA GSP STIŽU I CIPELE Kompletna uniforma sa obućom koštaće 370 EVRA\nRedovnu kontrolu vršiće šefovi saobraćaja.\n"Nepostupanje po ovoj naredbi predstavlja povredu radne obaveze za koju se zapolsenom može izreći jedna od mera predviđena Zakonom o radu, Kolektivnim ugovorom JKP GSP "Beograd" i ugovorom o radu", napominje se u obaveštenju.\nPodsetimo, komplet uniforme sa cipelama koštao je 370 evra, a najskuplje su bile jakne od oko 10.000 dinara. U zimskoj sezoni vozači će nositi pantalone, košulje sa kravatom i jakne, a u letnjoj pantalone i majice, a po potrebi i kačkete.\nZaposlenima u Domu zdravlja "Vračar" na poklon 130 uniformi\nVesić obišao krojačice koje su izradile 220 uniformi za zaposlene na Infektivnoj klinici\nVesić u ime Beogradana poklonio uniforme Infektivnoj klinici\nNa Beogradskom festivalu igre, od 21. marta do 12. aprila, nastup čak 19 trupa iz celog sveta\nPrema rečima dežurnog dispečera Hitne pomoći, noć u Beogradu je protekla relativno mirno.\nČekanje na pregled i pola godine\nBEOGRAD - EMG pregled (elektromiografija) kojim se ispituju bolesti nerava, mišića, kičmene moždine ili neuromišićne spojnice, sve češće od pacijenata traže neurolozi, neurohirurzi, fizijatri i reumatolozi. Ali, na ovaj pregled nije lako stići, jer ili ne radi aparat, ili na drugom mestu nemaju obučenog lekara, a na ostalim se čeka i po pola godine.\nTENDER ZA NAPLATU KARATA I UPRAVLJANJE VOZILIMA GSP Vesić: Proces potpuno transparentan i u skladu sa zakonom\nZamenik gradonačelnika Beograda Goran Vesić izjavio je da će tender za novog partnera za naplatu karata i upravljanje vozilima javnog prevoza u glavnom gradu u potpunosti biti transparentan i da je sve urađeno u skladu sa Zakonom o javno-privatnom partnerstvu.\nU Beogradu se protekle noći desio jedan udes, u kojem je jedna muška zadobila osoba tešku traumu, odnosno kratkotrajan gubitak svesti, rečeno je jutros Tanjugu u Hitnoj pomoći.


Avionska nesreća u Kazahstanu, najmanje 12 mrtvih\nOlupina aviona kazahstanskog avioprevoznika u blizini Almatija (Foto: Reuters/Pavel Mikheyev)\nNajmanje dvanaest osoba je poginulo kada se avion kazahstanske aviokompanije Bek er (Bek Air) sa 95 putnika i članova posade srušio u blizini grada Almati, saopštile su vlasti te centralnoazijske zemlje.\nAvion je bio na putu za glavni grad Nur-Sultan, a "izgubio je visinu tokom poletanja i proleteo kroz betonsku ogradu" pre nego što je udario u dvospratnu zgradu, navodi se u pisanom saopštenju Odbora za civilno vazduhoplovstvo Kazahstana.\nJedanaest mrtvih u padu aviona na Havajima\nNovinar agencije Rojters koji je putovao na aerodrom rekao je da je u toj oblastii bila gusta magla.\nAvion je pripadao kazahstanskom avioprevozniku Bek eru, koji ima flotilu letelica marke Foker 100. Odbor za civilno vazduhoplovstvo objavio je da suspenduje sve letove tog tipa aviona, dok se ne obavi istraga.\n"Odgovorni će se suočiti sa strogim kaznama u skladu sa zakonom", poručio je preko svog Tviter naloga predsednik Kazahstana Kasim-Jomart Tokajev, izražavajući saučešće žrtvama i njihovim porodicama.\nRuska avionska nesreća i dalje misterija\nAvionska nesreća u Kini


RTCG - Radio Televizija Crne Gore - Nacionalni javni servis :: Svijet :: Rijad: Izvještaj UN je neutemeljen\nSLUČAJ KAŠOGI 19. 06. 2019. 23:10 >> 23:10 0\nRijad: Izvještaj UN je neutemeljen\nŠef saudijske diplomatije Adel al Džubeir ocijenio je danas da je izvještaj UN u kojem se traži istraga o odgovornosti saudijskog princa prijestolonasljednika o smrti novinara Džamala Kašogija neutemeljen.\n"Nema ništa novo. U izvještaju se ponavlja ono što je već rečeno u medijima", naveo je Džubeir na Tviteru.\nPrema njegovim riječima, izvještaj ima kontradiktornosti i neosnovane optužbe što dovodi u sumnju njegov kredibilitet.\nStručnjak UN za ljudska prava Anjes Kalamar izjavila je danas da ima dovoljno dokaza da bi se otvorila istraga o odgovornosti visokih saudijskih zvaničnika, uključujući prijestolonasljednika Muhameda bin Salmana, u slučaju ubistva novinara Džamala Kašogija.\nPoslije šestomjesečne istrage o ubistvu saudijskog novinara, specijalna izvjestiteljka UN za vansudska pogubljenja navela je u izveštaju da postoje elementi "vjerodostojnih dokaza" koji opravdavaju otvaranje dodatne istrage o pojedinačnoj odgovornosti visokih saudijskih zvaničnika, uključujući prijestolonasljednika.\nKašogi, kritičar saudijskih vlasti i saradnik Vašington posta, ubijen je 2. oktobra 2018. u saudijskom konzulatu u Istanbulu.


Danas je počela SEZONA ŠKORPIJE i ova tri znaka doživeće ŽIVOTNI PREOKRET: Ribama se sprema NEVEROVATNA AVANTURA, a ovaj znak nalazi PRAVU LJUBAV - Zena.rs\nDanas je i zvanično počela sezona Škoprije, i za tri znaka to znači velike promene. Evo o kome se radi i kome će to sreća biti naklonjena narednih 28 dana.\nEvo kome se smeši sreća Foto: Profimedia\nAko vam je kojim slučajem Škorpija u natalnoj karti, ovo znači da vas čeka potpuno drugačiji život na svakom polju - od ljubavi, preko porodice do karijere.\nHoroskop otkriva njegov ljubavni stil\nA evo koja su to tri znaka koji će biti pravi srećkovići.\nBudući da je vreme vladavine Škorpije, jasno je da će se ovom znaku posebno posrećiti. Škorpije će imati neverovatan nalet samopouzdanja i time privući gomilu novih ljudi u život. Ipak, Škorpije će naći vremena i da se posvete same sebi i porade na unapređenju svoje ličnosti, pa će iz ovog perioda izaći još uspešniji.\nRakovi neće znati šta da rade sa silnim ljubavnim ponudama koje će dobiti. Međutim, uspeće da izaberu jednu u moru ponuda i po svoj prilici, biće to sjajan izbor i jedna dugovečna veza.\nRibe će u narednih 28 dana biti posvećene otkrivanju sebe. Putovaćete mnogo i učiti još više, a najverovatnije u tim putovanjima nabasati i na novu ljubav, koja će vam biti još jedna nova i zanimljiva avantura. Uz pomoć te osobe otkrićete sasvim novu stranu svoje ličnosti.\nOva 3 znaka će se NAJGORE PROVESTI U MARTU: Lavove čeka TEŠKA DRAMA, a ovaj znak doživeće OTKROVENJE\nKao da nije dovoljno što je petak 13. PUN MESEC U RIBAMA dodatno POGORŠAVA stvar: A ovaj znak je NAGRABUSIO


Srbiju volimo - 25-ti " VESELI SPUST " na Ibru\nU nedelju ujutru pucnjem iz trešnjevog topa tradicionalno će biti označen početak 25. "Veselog spusta" niz Ibar od srednjovekovnog grada Magliča do Kraljeva u dužini od 27 kilometara.\nVeseli spust je manifestacija koja se sa uspehom održava već 20 godina na reci Ibar sa velikim brojem učesnika.\nPonuda jabuka sa srpskih voćnjaka ima tradiciju dužu od dva veka. Neke stare, autohtone vrste više ne krase naše krajeve, ali postoji mnogo mesta gde su očuvane i danas možda zaboravljene vrste, autentične sa srpskog podneblja. Među njima je i "Petrovača" najranija letnja jabuka domaćeg porekla. Sazreva krajem juna i početkom jula, ...


Fame Music - WANNABE MAGAZINE\n“Fame Music” je jedinstvena muzička platforma koja i profesionalnim i neafirmisanim umetnicima pruža jednaku šansu da svoju muziku predstave globalno. Istovremeno, ovo je prilika da ove autore čuje publika širom sveta, ali i sponzori i producenti, skauti i menadžeri na internacionalnom nivou.\n“Fame Music” u saradnji sa SAE Institutom Beograd i RTV Pink kreće u potragu za muzičkim talentima u usponu širom Balkana. Pobednici će učestvovati i na svetskom “Fame Music” takmičenju.\n“Fame Music” takmičenje počinje 13. septembra 2013, a proglašenje pobednika biće održano 18. oktobra 2013. Tri najbolje plasirana takmičara osvojiće vredne nagrade i međunarodnu profesionalnu podršku:\nPuna školarina za studije na smeru za Audio produkcija na SAE Institutu u Beogradu u vrednosti od 10,000 evra (belgrade.sae.edu)\nNovčana nagrada u iznosu od 1,000 evra\nProfesionalno snimanje materijala na SAE Institutu u Beogradu\nPromocija na sajtu www.famemusic.com i na Facebook mreži\nNovčana nagrada u iznosu od 500 evra\nKurs “Electronic Music Production” u vrednosti od 499 evra\nNovčana nagrada u iznosu od 250 evra\nProfesionalni profil za bend ili izvođača\nSpremne su i atraktivne nagrade i za najaktivnije glasače, poput dve karte za EXIT festival i sto zanimljivih SAE majica.\n“Fame Music”, koju je osnovao Romi Havat (Romy Hawatt), izvršni direktor SAE grupe, ima za cilj da kroz jedinstvenu internacionalnu platformu poveže umetnike, fanove i industriju. Ovo je potpuno besplatan način da se na jednom mestu i sa mnogo manje napora talentovani ljudi iz sveta muzike predstave svojim obožavaocima, ali i muzičkoj industriji uopšte i steknu priliku za pokretanje svoje karijere.\nKoncept “Fame Music platform” je jednostavan ali moćan. Muzičari i bendovi kreiraju svoju veb stranicu, šalju svoje pesme ili video snimke, promovišu se i komuniciraju sa svojim obožavaocima kroz najpopularnije socijalne mreže kao što su Facebook i Twitter. Lokalni i međunarodni učesnici se takmiče “onlajn” a pobeđuje takmičar sa najvećim brojem osvojenih glasova publike. “Fame Music” platforma pruža šansu takmičarima da postanu nova “zvezda u usponu”, a pobednici učestvuju i na svetskom “Fame Music” takmičenju.\n“Fame Music” je deo Fame Group, platforme koja ima za cilj spajanje i povezivanje različitih kreativnih zajednica


Zamena EK ventila Čukarica, popravka i menjanje ek ventila Čukarica\nUzevši u obzir da dotrajali ventili i te kako mogu negativno da utiču na funkcionisanje vodovodnog sistema u bilo kom prostoru, to bi valjalo sa vremena na vreme vršiti njihovu proveru. Zato bi i trebalo kontaktirati vodoinstalaterski servis, odnosno vodoinstalatera koji će to učiniti, te na licu mesta proceniti da li je u konkretnom slučaju neophodna zamena EK ventila Čukarica ili ne.\nTrebalo bi da svi klijenti budu informisani i o tome da dotrajali ili oštećeni i EK i svi ostalo ventili, a posebno glavni mogu da dovedu do značajno velike štete u određenom prostoru. Primera radi, ako u nekom prostoru dođe do pucanja cevi, tada je neophodno zatvoriti dovod vode. Nekada se može dogoditi čak i da dođe do oštećenja, ali i do pucanja ventila, što može da celokupnu situaciju učini još stresnijom za ukućane, odnosno za sve ljude koji borave u okviru određenog prostora u tom momentu. Ali ono što može biti još opasnije i što može dovesti do mnogo veće štete jeste ako do pucanja ventila dođe kada u konkretnom objektu nema nikoga. Iz tog razloga i jeste važno da se vrši provera stanja ventila sa vremena na vreme, prosto zato što su oni prvi na udaru, ako bilo koji deo vodovodnog sistema ne funkcioniše onako kako bi trebalo.\nKada je neophodna zamena EK ventila Čukarica?\nPodrazumeva se da vodoinstalateri treba najpre da izvrše procenu stanja samog ventila u okviru određenog prostora, na osnovu čega će i odlučiti da li je neophodna zamena EK ventila Čukarica ili glavnog ventila, pa će shodno tome i reagovati.\nNaravno da ima situacija kada je sasvim jasno da je ventil oštećen, pa ga treba u što kraćem roku i zameniti. Ali da ne bi došlo do takvih situacija, preporuka je da budu angažovani vodoinstalateri, koji će izvršiti procenu stanja samog ventila.\nZapravo je vrlo važno da čak i prilikom najmanjeg oštećenja, konkretni ventil bude ili repariran, ako je to moguće ili zamenjen. O svemu tome će odlučiti vodoinstalateri koji budu bili angažovani, jer je to jedini siguran način da celokupan sistem u okviru konkretnog objekta funkcioniše onako kako je predviđeno.


Za osiguranje poljoprivrede isplaćeno 1,25 milijardi dinara | Удружење новинара за пољопривреду\nZa osiguranje poljoprivrede isplaćeno 1,25 milijardi dinara\nАутор: dzonioff 23. фебруара 2021.\nАутор: dzonioff 23. фебруара 2021. 215 посета\nUdruženje novinara za poljoprivredu Agropress, zajedno sa Dunav osiguranjem, već 10 godina drži edukativne radionice za poljoprivrednike kako bi shvatili značaj osiguranja, i na vreme osigurali svoje useve, da ne bi pretrpeli velike gubitke. U petak, 25. decembra održana je jedna od mnogih, na Palilulskoj pijaci.\nDržavni sekretar u Ministarstvu poljoprivrede Senad Mahmutović, je tom prilikom istakao da su svi koji se bave poljoprivrednom proizvodnjom, ili su za nju vezani, svesni velike neizvesnosti na koje čovek ne može da utiče. Istakao je da je osiguranje jedan od načina da se rizik od štete umanji i svede na minimum, a nadoknadi kroz osiguranje koje poljoprivrednici mogu da sklapaju sa osiguravajućim kućama. Podsetio je da ministarstvo godinama izdvaja značajna finansijska sredstva za podršku poljoprivrednicima za subvenciju, što su prepoznale i lokalne samouprave.\n„To je jedina mera ovog ministarstva za koju poljoprivrednik može da ostvari pravo iz republičkog i lokalnog budžeta. U nekim oblastima koji su procenjeni kao rizični, ministarstvo nadoknađuje 70 odsto troškova premije, a neke lokalne samouprave još 10 i 20 odsto, što je skoro u celosti trošak vraćen poljoprivrednicima“, rekao je Mahmutović.\nNapominje da iz godine u godinu svaki zahtev koji je pravno ispravan ministarstvo isplati, te da je u ovoj godini bilo oko 30.000 zahteva. Od toga 27.000 zahteva u poljoprivrednoj proizvodnji i oko 1.100 zahteva za osiguranje životinja, vrednosti oko 1,25 milijardi, dodao je Mahmutović.\nČlan izvršnog odbora Dunav osiguranja Dragica Janković, je istakla, da je ova godina zbog pandemije virusa korona obeležana otežanom komunikacijom među ljudima, ali da je uprkos tome „Dunav“ uspeo da u osiguranju poljoprivrede ostvari rast premije od 16 odsto. Ona pojašnjava da rast premije nije posledica povećanja rasta cena osiguranja, već posledica povećanja broja polisa. Ovu godinu je obeležio i veliki broj šteta u poljoprivredi. Dunav je imao oko 6.500 zahteva za naknadu šteta i isplatio oko 1,2 milijarde dinara štete, navela je Janković. Kaže da razlika između naplaćene premije i isplaćenih šteta nije dovoljna da pokrije troškove osiguranja koji su u poljoprivredi visoki.\nPrema rečima Janković, procena „Dunava“ je da će ove godine „kombinovani racio“ biti preko 120 odsto, što znači da će isplate za štete i troškove biti veće za 20 odsto od premije koje je ova osiguravajuća kuća naplatila.\nProšle godine je pri Udruženju osiguravača osnovana komisija za poljoprivredu u kojoj su stručnjaci analiziraju i daju predloge i inicijative, kako društvima za odiguranje tako i Ministarstvu poljoprivrede. Ova saradnja je dala dobre rezultate, prošle godine Dunav je imao povećanje subvencija u pet okruga, što je iznosilo 70 odsto , što je rezultiralo porastom osiguranja. Društva za osiguranje izdvajaju 10 odsto od premije registrovanih poljoprivrednih gazdinstava za preventivu.\nNikolić istiće da „Dunav“ posebnu pažlju posvećuje edukaciji poljoprivrednika kada je reč osiguranju.\nKada društva za osiguranje budu imala bolji rezultat u osiguranju to će značiti i bolje uslove za poljoprivrednike koji žele da se osiguraju, jer će nadoknadu za štesu dobijati od društva za osiguranje, a država neće morati da izdvaja sredstva iz budzeta da nadoknadi štetu poljoprivredniku, rekla je ona.\nMladen Minić iz sela Sekurič, koji ima farmu ovaca od 200 grla, u proteklih par godina pretrpeo je uginuće nekoliko grla, pa je tim povodom istakao da sa „Dunavom“ ima dobra iskustva u osiguranju, dobru i brzu isplatu.\n„Važno je da celo stado bude osigurano i zaštićeno“, kaže Minić koji je i predsednik Udruženja mladih poljoprivrednika Srbije. Apelovao je na mlade poljoprivrednike da osiguraju svoju proizvodnju. Osiguranje u poljoprivredi je subvencionisano i od strane ministarstva, pa su manji troškovi, dodao je Minić.\nNećete verovati koliko dnevno se zarađuje na orezivanju voća


PREDSTAVNICI JAPANSКE КOMPANIJE ''NIDEК'' POSETILI NOVI SAD | Novi Sad\nPočetna stranica › PREDSTAVNICI JAPANSКE КOMPANIJE ''NIDEК'' POSETILI NOVI SAD\nPREDSTAVNICI JAPANSКE КOMPANIJE ''NIDEК'' POSETILI NOVI SAD\nGradonačelnik Vučević je ocenio da bi prisustvo takvog giganta u Novom Sadu umnogome doprinelo ekonomskom jačanju grada i značajnom povećanju zaposlenosti. Кako je rečeno na sastanku, Novi Sad je jedan od evropskih gradova koje je ''Nidek'' uzeo u razmatranje za realizaciju svoje investicije. Gradonačelnik Vučević sa saradnicima predstavio je potencijale Novog Sada i sve prednosti kada je reč o poslovnoj klimi. On je naglasio da je gradska administracija uveliko dokazala koliko je ozbiljan partner zainteresovanim investitorima, te da bi i u ovom slučaju pružila svu moguću logistiku za realizaciju velike investicije koja bi bila veoma značajna i za Novi Sad i za Srbiju.\nNovi Sad, 16. septembar 2020. godine


Popravni na Bubnju za jesenju titulu (subota, 13 h) - KRAGUJEVAČKI SPORT\nPredstojećeg vikenda igraju se utakmice poslednjeg, 15. kola jesenjeg dela sezone u Šumadijsko – raškoj zoni. Šumadija 1903 na Bubnju dočekuje Polet iz Ratine kod Kraljeva, u nedelju u Resniku se sastaju Budućnost i Korićani, a Vodojaža je gost Reala u Podunavcima.\nFudbalere Šumadije 1903 samo pobeda u susretu sa Poletom ostavlja u trci sa Gružom za jesenjeg prvaka\nNajinteresantniji susret odigraće se na Bubnju, čiji će epilog dati odgovor na pitanje da li će Šumadija 1903 prezimiti na prvom ili drugom mestu.\nPodmlađeni tim kragujevačkog zonaša, koji je u većem delu ove polusezone vodio na tabeli, porazom od iskusnije ekipe Gruže pre dve nedelje na Bubnju doveo je u pitanje osvajanje titule jesenjeg prvaka, iako je imao tri boda prednosti u odnosu Gružane. Međutim, sve još nije izgubljeno i postoje šanse da zonaš sa Bubnja povrati prvo mesto, ali o tome odlučuju i Gružani.\nNaime, posle pobede u duelu sa Apolonom 2018 u Kovačima (2:0), tim sa Bubnja zadržao je šanse da ostvari svoje želje, iako trenutno Gruža ima bolju gol razliku i odloženu utakmicu prethodnog kola sa Zvečanom.\nFudbaleri Šumadije 1903 u subotu završavaju polusezonu u duelu sa Poletom iz Ratine pred svojim navijačima, u susretu u kom ne bi smeli da „omanu“. Gružani u nedelju putuju u Rašku i za protivnika imaju podmlađeni tim ekipe Bana, pa i od tog rezultata može da zavisi ko će od ova dva rivala osvojiti naziv jesenjeg prvaka. Raščani su u prethodnom kolu izgubili u Korićanima, pa i Gruža neće propustiti priliku da u gostima osvoji ceo plen, jer samo je to održava u igri za titulu jesenjeg prvaka. Ukoliko Gružani odigraju nerešeno ili izgube u Raški, ekipa Šumadije 1903 će osvojiti prvo mesto, bez obzira na rezultat odložene utakmice Gruže sa Zvečanom.\nInače, u poslednje kolo zonaš sa Bubnja ulazi sa tri boda više od Gruže, koja ima utakmicu manje i bolji međusobni količnik. Zbog toga se u subotu očekuje dobra i borbena igra izabranika trenera Željka Vasića, uz nadu da pobeda neće izostati.\nSusret Šumadija 1903 – Polet odigraće se u subotu od 13 časova. Dan kasnije, u nedelju, Korićani će odmeriti snage sa ekipom Budućnosti u Resniku. Trenutno se obe ekipe se nalaze u donjem delu tabele, tako da su im bodovi preko potrebni.\nBudućnost igra sve bolje i pokušaće da iskoristi prednost domaćeg terena za pobedu, ali Korićani znaju da odigraju dobro u gostima, odakle su već doneli nekoliko bodova. Zbog toga će rezultat nedeljne utakmice u Resniku biti neizvestan do kraja utakmice. U ovaj susret Korićani ulaze sa desete pozicije, a Resničani, koji su u prethodnom kolu poraženi u Toponici, slabije su plasirani za dva mesta.\nEkipa Vodojaže, koja je u prošlom kolu kod kuće osvojila bodove, bez opterećenja putuje u Podunavce na noge Realu, koji je bolje plasiran na tabeli i nalazi se na trećem mestu sa tri boda više. Domaćin je favorit, ali i ekipa iz Grošnice, ukoliko nastupi u kompletnom sastavu, može da iznenadi, jer je do sada sa gostovanja donela sedam bodova. Zbog toga neće biti iznenađenje ako se i sa četvrtog gostovanja izabranici trenera Duška Matića vrate neporaženi.\nPrevious Fudbalerke Radničkog preslišale „fenjeraša“\nNext Za novu radost podno Rudnika


U Subotici održana proslava 160. godišnjice mađarske revolucije | Autonomija\nU Subotici održana proslava 160. godišnjice mađarske revolucije\nRecimo „da” politici koja zastupa manjinske interese i njihovu samoupravu i recimo „da” Evropi. Ali, nemojm…\nRecimo „da” politici koja zastupa manjinske interese i njihovu samoupravu i recimo „da” Evropi. Ali, nemojmo nasesti na priče onih koji na predstojećim izborima traže naše glasove, jer žele odlučivati o nama, ali bez nas. Umesto toga, nastojmo da sami odlučujemo o sebi – rekao je preksinoć predsednik Mađarskog nacionalnog saveta Laslo Joža na proslavi 160. godišnjice Mađarske revolucije, održanoj ispred Mađarskog kulturnog centra „Nepker“ u Subotici.\nU tom kontekstu Joža je pozvao predstavnike ostalih manjinskih zajednica, ali i političare većinskog naroda koja zastupaju proevropsku opciju, da zajednički pokušaju da ostvare željeni cilj – priključenje Srbije na put evropskih integracija. Uz to je potvrdio i da će koalicija „Mađarska sloga“, nakon uspeha na nedavno završenim predsedničkim, zajedno nastupiti i na predstojećim republičkim, pokrajinskim i lokalnim izborima.\nProslavi Dana mađarske revolucije prisustvovao je i predsednika Mađarske akademije nauka i umetnosti Silvester E. Vizi, koji zajedno sa Laslom Jožom na zgradi „Nepkera“ otkrio bistu revolucionaru Lajošu Košutu, koju je izradio Laslo Sarapka. Svečanosti ispred „Nepkera“ prisustvovali su i ambasador Mađarske u Beogradu Šandor Pap, potpredsednik Izvršnog veća Vojvodine Šandor Egereši, lider Saveza vojvođanskih Mađara Ištvan Pastor, kao i gradonačelnik Subotice Geza Kučera.


Faktor | Šarović napao Ustavni sud zbog Zakona o šumama RS-a: Nisu oni ustavotvorci\nŠarović napao Ustavni sud zbog Zakona o šumama RS-a: Nisu oni ustavotvorci\n24.09.2021. / 15:13\nPredsjednik SDS-a Mirko Šarović, koji je ujedno i zastupnik u Parlamentarnoj skupštini Bosne i Hercegovine, na press konferenciji u Istočnom Sarajevu osvrnuo se i na odluku Ustavnog suda BiH koji je pojedine odredbe Zakona o šumama RS-a proglasio neustavnim jer vlasništvo nad šumama isključivo tretiraju vlasništvom RS-a, a to pitanje treba urediti država BiH svojim zakonom.\nZa tu odluku Šarović kaže da je to nastavak prakse derogacije RS-a i mijenjanja ustavnog uređenja unutar Bosne i Hercegovine, te umjesto da Ustavni sud BiH bude tumač Ustava, on je na sebe uzeo ulogu ustavotvorca.\nŠarović smatra da je neophodno sazvati posebnu sjednicu Narodne skupštine RS-a na kojoj bi donijeli odluke kako izaći iz ove situacije i zaštititi bosanskohercegovački entitet RS.\nTakođer je kazao i da očekuje od vladajućih stranaka da iznađu rješenja za pitanje blokade rada državnih institucija.\nPolitički predstavnici RS-a odbijaju učestvovati u radu državnih institucija od 23. jula kada je bivši visoki predstavnik međunarodne zajednice u BiH Valentin Inzko nametnuo dopune Krivičnog zakona BiH kojima je zabranjeno negiranje genocida i veličanje ratnih zločina.\nŠarović je kazao da je Inzko prespavao svoj višegodišnji mandat i da je nekoliko dana prije odlaska iz BiH nametnuo zakon oko kojeg bi se trebali raspravljati oni koji žive u BiH, za šta ne misli da je u redu, ne ulazeći u suštinu nametnutog zakona kojim je 25 godina nakon genocida u Srebrenici, u kojem je mučki ubijeno više od 8.000 Bošnjaka, konačno zabranjeno negirati da se to dogodilo.\nKaže i da postoji više načina da se pitanje blokade državnih institucija riješi, ali da nije na strankama opozicije da to rješavaju nego bi za to trebali sjesti svi i tražiti rješenja, dodajući da bi se odazvao nekom novom sastanku političkih stranaka iz RS-a.\nTa stranka ostaje posvećena poštovanju zaključaka Narodne skupštine RS-a koji su donijeti, kaže Šarović, samo kao privremeno rješenje i pritisak da se riješi ovo pitanje što SDS priželjkuje da se dogodi što prije.\nPozvao je, stoga, člana Predsjedništva BiH i lidera SNSD-a Milorada Dodika da iskoristi mehanizme koje ima i da se obrati prije svih generalnom sekretaru i UN-u uopće i ukaže na neregularno postupanje Komšića.\nMirko Šarovićblokada institucija\nĐajić: UKC RS-a koristi isti kisik kao i svjetski zdravstveni centri


Tag / Aleksandar Obradović / Vesti online\nU Minhenu je nedavno Kulturno društvo Zvono organizovalo promociju knjige Aleksandra Obradovića (61) "Nedovršena bajka", sastavljenu od kratkih priča o Sarajevu.\nBivši direktor EPS-a našao posao u Makedoniji?\nBivši direktor Elektroprivrede Srbije Aleksandar Obradović pronašao je novi aranžman u energetskom sektoru susedne Makedonije.\nBivši gazda pečenjare "Fantazija" iz Obrenovca, a posle sledećeg logičnog koraka u karijeri i direktor Rudarskog basena "Kolubara" Milorad Grčić, imenovan je za v. d. direktora Elektroprivrede...\nVučić smenio direktora EPS-a\nIz senzorne sobe lakše u društvo\nU okviru beogradskog Centra za zaštitu odojčadi, dece i omladine, u Domu "Dragutin Filipović - Jusa" otvorena je senzorna soba za ometene u razvoju. Njeno uređenje pokrenuto je na inicijativu...\nEPS "šteluje" tender za naplatu struje\nElektroprivreda Srbije je raspisala tender za posao vredan oko 15 miliona evra u kome su postavljeni takvi uslovi da odgovaraju samo jednoj stranoj kompaniji dok eliminišu domaća preduzeća,...\nGrađani od sada mogu da biraju od koga kupuju struju\nSumnjivi tenderi direktora EPS-a\nDirektor EPS Aleksandar Obradović dao je milionske poslove stranim firmama u kojima je pre dolaska u Srbiju bio menadžer, saznaje “Blic”.


SRBIN kupio restoran u Parizu za 22 miliona evra?\n27. januara, 2022 Vesti iz Francuske Napišite komentar\nOsamnaesti arondisman, poznat kao Butte-Montmartre, nalazi se na desnoj obali reke Sene. Najviše je poznat po tome što je domaćin kvarta Montmartre koji sadrži brdo poznato po svojoj umetničkoj istoriji među kojima je dosta srpskih slikara. Ovaj deo grada je poznat po i po crkvi Sacre Coeur. Ipak, zaintrigirala nas je još uvek nezvanična informacija da je poznati restoran ,,La Bohême du Tertre” u ovom arondismanu kupio Srbin za impoznatnu svotu novca.\nButte-Montmartre zaista krije bogatu umetničku istoriju vrednu divljenja. Na poznatom brdu u zgradi Bateau-Lavoir početkom 20 veka radili su i živeli poznati umetnici poput Pabla Pikasa, Žorža Braka i Amedea Modiljana. Takođe, tu se nalazi i kuća muzičke dive Dalide, druga istorijska obeležja i istaknuta bazilika Sacré Cœur koja se nalazi na vrhu brda što ovo brdo pored svega zaista čini posebnim.\nA kako nezvanično saznaje naš portal čuveni restoran u ovom kraju koji ne radi već nekoliko godina, kupio je Srbin za 22 miliona evra. Naime, prema nezvaničnim saznanjima radi se o Srbinu koji i nema baš toliko dodirnih tačaka sa Srbima u Francuskoj.\nRestoran ,,La Bohême du Tertre” osim što je na atraktivnoj lokaciji u osamnaestom arondismanu njega je činila prelepa unutrašnjoj visokog stila, a koji će uskoro biti renoviran.\nTagovi: 18 arondisman - 22 miliona evra - kupac - Pariz - prodat čuveni restoran - Srbin


Međunarodna konferencija u Kragujevcu\n21. oktobar, Dan sećanja na srpske žrtve u Drugom svetskom ratu\nMemorijalni park u Kragujevcu\n19-20. oktobar 2016. KRAGUJEVAC\nMeđunarodna konferencija „Eskalacija u Holokaust“\nRadionica „Edukacioni i memorijalni centar „Kuća Vanzejske konferencije“ – Pedagoški rad i uspešni primeri\nObilazak istorijskih spomenika Kragujevca\nOtvaranje izložbe „Oktobar 1941“ u Spomen muzeju 21. oktobra u Kragujevcu (15. februar 2017.)\n19-20. oktobar 2016. u Spomen-parku „Kragujevački oktobar“\nU sredu, 19. oktobra 2016. u Spomen-parku „Kragujevački oktobar“, održana je međunarodna konferencija u okviru projekta Eskalacija u Holokaust. Konferencija je obuhvatila predavanja stručnjaka iz oblasti Holokausta i Drugog svetskog rata, panel diskusije i debate u kojima su osim pozvanih stručnjaka iz zemlje i inostranstva učestvovali i drugi zainteresovani građani.\nKonferencija je bila fokusirana na tri teme:\nMere odmazde i masovna streljanja u Srbiji- eskalacija u Holokaust\nNetolerancija koja je olakšala Holokaust – posledice za posleratnu Evropu\nEvropa 70 godina nakon Holokausta i drugih masovnih zločina nacista i njihovih pomagača – uloga sećanja i obrazovanja\nMeđunarodnu konferenciju otvorio je gospodin Miljan Bjeletić, član Gradskog veća za kulturu grada Kragujevca. On je pozdravio okupljene učesnike i izrazio zadovoljstvo što se ovakva konferencija održava u Kragujevcu, gradu koji je u Drugom svetskom ratu pretrpeo ogromne gubitke. Gospodin Bjeletić predstavio je u kratkim crtama projekat Eskalacija u Holokaust i zahvalio se svima koji su se odazvali pozivu i prisustvuju konferenciji.\nNakon toga skupu se obratio direktor Spomen-parka 21. oktobar u Kragujevcu, gospodin Slavoljub Jovanović koji je kao domaćin pozdravio učesnike konferencije i poželeo im uspešan rad čime je konferencija otvorena.\nDr Milan Koljanin, istoričar iz Instituta za savremenu istoriju Srbije održao je uvodno predavanje Istorijska pozadina – koncentracioni logor na Sajmištu, kojim je prisutnima predstavio istoriju logora i njegovo funkcionisanje u prve dve godine postojanja kao Jevrejskog logora Zemun.\nBazu podataka zatočenika logora Sajmište, koju Istorijski arhiv Beograda razvija u okviru međunarodnog projekta Eskalacija u Holokaust, predstavila je Tijana Kovčić, arhivist ovog Arhiva.\nPosle uvodnih predavanja usledile su tri jednočasovne panel diskusije:\nSesija 1: Mere odmazde i masovna streljanja u Srbiji- eskalacija u Holokaust\nZločini Vermahta u Kragujevcu u oktobru 1941\nNenad Đorđević, istoričar, direktor Narodnog muzeja Kragujevca\nDr Milan Koljanin, isotričar, Institut za savremenu istoriju Srbije\nTilman Miler-Kukelberg, istoričar i edukator u Edukativnom i memorijalnom centru „Kuća Vanzejske konferencije“, Berlin, Nemčka;\nRade Ristanović, istoričar\nNevena Bajalica, Teraforming/Kuća Ane Frank u Amsterdamu, Holandija\nSesija 2: Netolerancija koja je olakšala Holokaust – posledice za posleratnu Evropu\nKomparativna prezentacija uzroka i oblika masovnih odmazdi protiv civilnog stanovništva od strane nacista\nSanela Šmit, istoričar, istraživač u projektu „Progon Jevreja 1933–1945“, Institut za savremenu istoriju Minhen-Berlin (Nemačka).\n(prezentaciju je interpretirala Borka Supičić)\nDr Haris Dajč, istoričar, Odeljenje za istoriju Filozofskog fakulteta Univerziteta u Beogradu\nDr Sanja Petrović-Todosijević, istoričar, Institut za noviju istoriju Srbije, Beograd;\nDr Milovan Pisari, istoričar, Centar za istraživanje i edukaciju o Holokaustu, Beograd\nSesija 3: Evropa 70 godina nakon Holokausta i drugih masovnih zločina nacista i njihovih pomagača – uloga sećanja i obrazovanja\nUvodna prezenacija :\nEHRI-Evropska infrastruktura za izučavanje Holokausta – stvaranje digitalne infrastrukture i kontakt mreže u svetlu evropskog kulturnog identiteta i raznolikosti\nDr Martin Eikoft, istoričar, NIOD Institut za studije rata, Holokausta i genocida iz Amsterdama, Holandija;\nSilvija Krejaković, istoričar, muzejski savetnik u Narodnom muzeju Kraljevo\nIvana Gruden Milentijević, istoričar, Narodni muzej Niš;\nNakon sesija i panel diskusija, Nikola Radić Lucati iz Centra za istraživanje i edukaciju o Holokaustu, predstavio je kao ko-autor koncept i ideju izložbe „Oktobar 1941“, koja će u Kragujevcu biti otvorena u februaru 2017.\nKonferencija u Kragujevcu okupila je brojne učesnike koji proučavaju Holokaust sa različitih aspekata: naučnih, edukativnih, istraživačkih, arhivističkih itd. U veoma živim diskusijama učestvovali su pored panelista i ostali prisutni građani iz Kragujevca i okoline: Kraljeva, Čačka i Niša.\nKonferenciji su prisustvovali predstavnici uprave grada Kragujevca i lokalnih medija, predstavnici Muzeja Spomen parka 21. oktobar Kragujevac, Narodnog muzeja Kragujevca, Narodnog muzeja Niša, Narodnog muzeja Kraljeva. Učestvovali su i predstavnici naučnog sektora, sa Filozofskog fakulteta u Beogradu, Instituta za noviju istoriju Srbije kao i sa Instituta za savremenu istoriju Srbije. Takođe su bili prisutni i predstavnici jevrejske zajednice iz Društva za očuvanje sećanja na Holokaust – ogranak u Kragujevcu, predstavnici Centra za stručno usavršavanje , biblioteka, nastavnici istorije iz gimanzija iz Kragujevca i Čačka.\nU radu konferenciji su učestvovali i predstavnici partnerskih organizacija u projektu.\nVeoma živa razmena mišljenja vodila se nakon svake sesije i u njoj su ravnopravno učestvovali predavači, panelisti i drugi prisutni zainteresovani građani. U mnogim pitanjima, komentarima i konstruktivnim diskusijama, razmenjena su i sučeljena različita mišljenja, iskustva i predlozi, koji su otvorili brojna nova pitanja kojima se u narednim prilikama treba dodatno baviti. Konferencija je ispunila vilj da na ovaj način poveže ljude iz različitih branši zainteresovane za istraživanje, edukaciju i sećanje na Holokaust u širem evropskom kontekstu.\nDr Milan Koljanin, istoričar, Institut za savremenu istoriju Srbije\nTijana Kovčić, arhivist Istorijskog arhiva Beograda\nSanela Šmit, istoričar, istraživač u projektu „Progon Jevreja 1933–1945“, Institut za savremenu istoriju Minhen-Berlin (Nemačka)\nDr Martin Eikroft, istoričar, NIOD Institut za studije rata, Holokausta i genocida iz Amsterdama, Holandija\nRade Ristanović, istoričar, na doktorskim studijama u Novom Sadu;\nBorislava Supičić, saradnik organizacije Teraforming u realizaciji međunarodnih projekata\nNikola Radić, umetnik, Centar za istraživanje i edukaciju o Holokaustu, Beograd\nRadionica: edukacioni i memorijalni centar „kuća vaznejske konferencije“ – pedagoški rad i uspešni primeriu\nMuzej spomen-park 21. oktobar , Kragujevac\nOrganizator radionice sa temom Edukacioni i memorijalni centar „Kuća Vaznejske konferencije“ – pedagoški rad i uspešni primer bila partnerska organizacija u projektu Teraforming.\nRadionicu je vodio Tilman Miler Kukelberg, istoričar i edukator u Edukacionom i memorijalnom centru „Kuća Vanzejske konferencije“ iz Berlina, a radionici su pored eksperata koji se bave Holkaustom, prisustvovali predstavnici lokalnih muzeja i nastavnici srednjih škola i gimanzija iz Kragujevca i Čačka.\nNa radionici je predstavljena istorijska pozadina Vaznejske konferencije nacističkih zvaničnika koja je održana 20. januara 1942. godine u Groser Vanzeu, predgrađu Berlina povodom „konačnog rešavanja Jevrejskog pitanja“. Tilman Kukelberg je prisutnima ukazao na pojedinosti i razloge vezane za formiranje memorijalnog i edukativnog centra na tom istorijskom mestu 1992. godine kada se obeležavala pedeseta godišnjica od održavanja konferencije, kako centar organizuje svoj rad i kako obavlja edukativne i pedagoške aktivnosti kao i na načine uspostavljanja saradnje sa nastavnicima, pedagozima i edukatorima koji se bave temom Drugomg svetskg rata, nacizmom i Holokaustom.\nRadionica je izazvala posebno interesovanje prisutnih pedagoških radnika, a brojna pitanja odnosila su se u najvećem delu na dostupnost edukativnih materijal, ostvarivanje dodatne profesionalne edukacije i razmenu iskustava.


Građani Hongkonga ponovo na ulicama | Analitika - Informativni Portal\nTraže opoziv spornog zakona\nGrađani Hongkonga ponovo na ulicama\nViše hiljada ljudi maršira ulicama Hongkonga ka zgradama administracije zbog kontroverznog nacrta zakona o izručenju osumnjičenih u Kinu, iako su vlasti juče suspendovale sporni tekst.\nObjavljeno: 16. 06. 2019 - 12:31 Promjenite veličinu teksta: A A A\nDemonstranti poručuju da ih ne zadovoljava odluka o odlaganju donošenja zakona o izručenju osumnjičenih stanovnika Hongkonga Kini, koju je donijela predsjednica vlade Keri Lam, te traže da se sporni zakon u cijelosti opozove, a Lam podnese ostavku.\n"Mislim da većina ljudi u Hongkongu neće prihvatiti privremenu suspenziju", izjavio je demonstrant Tomas Hong, koji je štrajkovao glađu ispred vlade.\nPod pritiskom masovnih demonstracija prošle nedjelje Lam je u subotu odlučila da suspenduje predloženi zakon, te naglasila da se od njega ne odustaje, već odlaže donošenje radi daljih konsultacija. No, to nije smirilo veliki dio javnosti Hongkonga, koja smatra da suđenja u Kini ne bi bila pravična.\nNeslužbeni organizator protesta Front za građanska i ljudska prava poručio je da će na sledećem protestu tražiti odgovornost policije zbog preterane upotrebe sile protiv demonstranata, suzavca i gumenih metaka, kojima je u sredu povređena 81 osoba. Organizatori traže od vlade i da proteste ne tretira kao nerede, te da pusti uhapšene na slobodu.\nBivša britanska kolonija Hongkong vraćena je pod kinesku kontrolu 1997. godine, a po dogovoru o jednoj zemlji i dva sistema Hongkongu bi trebalo da bude zajamčena posebna autonomija, uključujući slobodu okupljanja, slobodu medija i nezavisno sudstvo.


Savez za Srbiju Archives - Stranica 2 od 2 - GracanicaOnline.info\nUdružena opozicija: Kako do poštenih izbora u Srbiji?\nUdružena srpska opozicija pod nazivom Savez za Srbiju održaže 12. oktobra (petak) okruli sto u zgradi Narodne skupštine Republike Srbije na temu: Kako do poštenih izbora?\nViše „Udružena opozicija: Kako do poštenih izbora u Srbiji?“→\nObjavljeno 11. oktobra 2018. 11. oktobra 2018. by Ivan MiljkovićU kategoriji PolitikaTagged Kako do slobodnih izbora, Savez za Srbiju, Udružena opozicija\nPosle najnovije pretnje Srpske liste sa KiM koja će, po njihovim rečima, opet doći da opozicionare traži po stanovima, Savez za Srbiju podseća da smo ih čekali i prošli put ali se nisu javili. Verovatno nisu stigli jer su morali prvo da pokupe kirije od stanova i nekretnina koje svi imaju po Beogradu, naovodi se u saopštenju.\nViše „Savez za Srbiju: Ko stoji iza pretnji koje upućuje Srpska lista?“→\nObjavljeno 1. oktobra 2018. by Ivan MiljkovićU kategoriji SaopštenjaTagged Savez za Srbiju, Srpska lista\nViše „Savez za Srbiju uputio zahteve RTS-u“→\nU prepunom amfiteatru Sava centra, danas je u Beogradu osnovan Savez za Srbiju, kao trenutno najveći opozicioni blok.\nViše „U Beogradu osnovan Savez za Srbiju, za sada najveći opozicini blok aktuelnoj vlasti“→\nObjavljeno 2. septembra 2018. 2. septembra 2018. by Ivan MiljkovićU kategoriji PolitikaTagged Beograd, Savez za Srbiju\nViše „Danas se osniva Savez za Srbiju“→\nBudući osnivači Saveza za Srbiju razgovarali su večeras u punoj sali Šabačkog pozorišta sa građanima, kojima su predstavili 30 tačaka programa Saveza i odgovarali na njihova pitanja. Više „Šabac: Osnivači Saveza za Srbiju predstavili građanima program od 30 tačaka“→\nObjavljeno 1. avgusta 2018. by Ivan MiljkovićU kategoriji SaopštenjaTagged Savez za Srbiju\n12. jula 2020., 03:58


Anđelković: Džaferović pokazuje nemoć i mržnju Sarajeva\nPolitički analitičar Dragomir Anđelković izjavio je za Srnu da entiteti u BiH imaju pravo na međunarodno predstavljanje, te ocijenio da optužbe i uvrede bošnjačkog člana Predsjedništva BiH Šefika DŽaferovića na račun srpskog člana tog tijela Milorada Dodika pokazuju nemoć i mržnju Sarajeva prema Republici Srpskoj.\nAnđelković kaže da nije tačno ništa od DŽaferovićevih tvrdnji da Dodik na samitu "Nesvrstani 2021" u Beogradu "nije mogao da predstavlja Republiku Srpsku jer entiteti nisu subjekt međunarodnog prava", kao ni da nastupa ni u ime BiH "zato što nije predsjedavajući Predsjedništva".\nNavodeći da BiH, prema Dejtonskom sporazumu, nije definisana kao država nego kao državna zajednica, koja se sastoji od dva entiteta, Anđelković je napomenuo da su izvorna ovlašćenja na entitetima.\n"Iz toga se vidi da su entiteti zapravo države objedinjene u širu državnu zajednicu. Entiteti imaju pravo i na međunarodno predstavljanje i na vršenje svih onih funkcija koje im pripadaju", ukazao je Anđelković.\nOn smatra da DŽaferovićeva izjava najviše govori o namjerama sarajevskih političkih krugova, kao i o korijenima krize u BiH.\n"Iz nje se vidi da muslimanski političari teže jednoumlju i centralizaciji. NJima je cilj da potpuno obesmisle ulogu Republike Srpske i položaj srpskog i hrvatskog naroda u BiH", ocijenio je Anđelković.\nPrema njegovim riječima, političari iz Sarajeva legalne predstavnike Srba pokušavaju da onemoguće da predstavljaju svoj narod i entitet.\n"Sarajevska elita nije shvatila Dejton kao završetrak rata već kao osnov za novo delovanje protiv Srpske. Sve ono što nisu postigli u ratu i sve što je gurnulo BiH u sukob, oni su pokušali da zauzmu u miru uz pomoć dela međunarodne zajednice, otimajući ovlašćenja od Republike Srpske", napomenuo je Anđelković.\nZaključivši da u tome nisu uspjeli do kraja, on je uvjeren da ih sada jako boli činjenica što je Srpska i dalje vitalna i što ima takvog lidera kao što je Dodik, koji može da je predstavlja u međunarodnim odnosima.\nAnđelković je naglasio da DŽaferovićeve poruke, iako su izraz nemoći i mržnje, treba da budu upozorenje Srbima u Srpskoj kako bi prošli kada bi prihvatili prevaru koju im nude krugovi sa Zapada i iz Sarajeva.\n"Ako bi Srbi naseli na tu prevaru i međusobno se sukobili, doveli bi svoj narod dotle da bude obična raja, a takvi kao DŽaferović njima bi vladali kao u doba Turaka", upozorio je Anđelković.\nNa DŽaferovićev komentar da "Dodik ne predstavlja Srpsku, već sramoti i nju i srpski narod, kao i da njegov način obraćanja nije primjeren državničkim skupovima", Anđelković kaže da je potpuno jasno da Dodik legitimno predstavlja Republiku Srpsku.\nPrema njegovim riječima, Dodikov način obraćanja je nešto što može da se svidi ili ne svidi građanima Srpske koji su ga izabrali.\n"DŽaferovića to ne treba da se tiče, osim ako sebe ne doživljava kao građanina Republike Srpske. Dodik nije neko za koga je on glasao, niti ima pravo da daje sud o tome", poručio je Anđelković.


Kolike su kazne po novom Zakonu o bezbednosti saobraćaja | Luftika\nKolike su kazne po novom Zakonu o bezbednosti saobraćaja\nPrema izmenama i dopunama Zakona o bezbednosti saobraćaja, a koje će na snazi biti od 3. aprila, kazne za najteže prekršaje biće drastično povećane.\n“Prijateljima navodim primer da je prošle godine jedan vozač na autoputu udario u zaštitnu ogradu i nakon te nezgode on i suvozač imali su lakše telesne povrede, dok je jedan putnik ispao sa zadnjeg sedišta i poginuo na licu mesta, a drugi putnik je poginuo u vozilu”, rekao je Arsov za RTS.\n“Na taj način i sa strožim kaznama uspećemo da smanjimo broj stradalih u saobraćaju”, podvukao je Arsov.\n“Cilj izmena je da vozači shvate da ne može sve da se plati i da nasilnička vožnja mora biti sankcionisana na najstroži način”, ukazao je.\noznakekazna kazne policija saobraćaj saobraćajka saobraćajna nesreća saobraćajna nezgoda saobraćajna pat saobraćajna policija zakon


OČEKIVANA BRUKA ROŠIĆEVE VLADE Tužilaštvo USK vratilo “krivičnu prijavu” ministra Ramića protiv Nezavisnog odbora ~ VKportal.BA\nVKportal.BA > Unsko-Sanski Kanton > OČEKIVANA BRUKA ROŠIĆEVE VLADE Tužilaštvo USK vratilo “krivičnu prijavu” ministra Ramića protiv Nezavisnog odbora\n11. Juli. 2018., Unsko-Sanski Kanton\tIzvor vijesti: normala.ba\nKako normala.ba saznaje iz pouzdanih izvora ,Tužilaštvo USK vratilo je dokumentaciju Nezavisnog odbora za izbor policijskog komesara USK koju je Vlada USK na nagovor ministra unutrašnjih poslova Anela Ramića zajedno sa “Informacijom obrazložen prijedlog Nezavisnog odbora ” čiji je obrađivač Bekira Arapović, uputila Tužilaštvu USK zbog navodnih zloupotreba ovlasti Nezavisnog odbora.\n-Tužilaštvo je utvrdilo da nema obilježja krivičnog djela u radu Nezavisnog odbora i vratilo dokumentaciju Vladi USK . Vladi je sugerirano, budući da još uvijek nije nastupila šteta, u zakonskom roku završi proceduru imenovanja policijskog komesara USK- kaže naš izvor.\nTime je povrđeno pisanje našeg portala kako je lobistička grupa “olovnih vojnika” zadužena za opstrukciju u izvršnoj vlasti a sa političkim mentorima iz SDA nastojala po svaku cijenu odugovlačiti postupak imenovanja policijskog komesara .\nKada tokom dvomjesečne procedure nisu uspjeli i pored više perfidnih pokušaja da sruše javni konkurs, zadatak presudnog opstruktora dobio je ministar unutrašnjih poslova Anel Ramić.\nOn je na ovom zadatku trebalo da pokaže koliko je jak kao “čovjek režima”.\nRamić je sa svojom šeficom kabineta B.Arapović u skladu sa svojim skromnim mogućnostima smislio, ispostaviće se , plan pun pravnih šupljina, koji je, doduše očekivano, prošao na Vladi USK, jer u timu opstruktora izbora policijskog komesara “igra” i sam premijer Husein Rošić.\nRamić je u aktu koji je donio na Vladu eklatantno nepismenog naslova “Informacija obrazložen prijedlog Nezavisnog odbora” u stvari napisao krivičnu prijavu protiv Nezavisnog odbora u kome je pomiješao “babe i žabe”. Servilni ministarski agitprop na čelu sa premijerom Rošićem jedva je dočekao da prijavu pošalju Tužilaštvu “kupujući vrijeme”.\nNezavisni odbor: Argumentima srušio ministarsku zavjeru\nNezavisni odbor je potom na svojoj sjednici tim povodom u potpunosti razotkrio pravni košmar, dileantizam i neznalaštvo kojim obiluje pravna i druga pamet Vlade kojoj se svidjela pomenuta famozna Informacija i u detaljnoj analizi pobio sve “argumente” lobističkog tima za sprečavanje imenovanja policijskog komesara.\nOčekuje se da se Nezavisni odbor izjasni o novim okolnostima i vraćanju procedure izbora policijskog komesara USK u zakonske okvire nakon neuspjelog “puča” Rošićeve vlade.\nTrebaće razjasniti i otkriti je li žalosni ministar unutrašnjih poslova Anel Ramić uopće postupio po članu 44 Zakona o unutrašnjim poslovima i na Vladu USK uputio obrazloženi prijedlog Nezavisnog odbora sa rang listom kandidata.\nDa postoji sumnja u to, kazala je i predsjednica Nezavisnog odbora Ajna Jodanović na sjednici Nezavisnog odbora navodeći da joj je ministar Ramić u pisanom aktu odgovorio da je 18.juna Vladi USK dostavio Informaciju , odnosno obrazloženje Ministarstva vezano za dostavljeni materijal NO!?\nIz ovog Ramićevog odgovora ne razumije se jasno da li je poslao Obrazloženi prijedlog NO sa imenima kandidata Vladi USK ili samo “svoju i Bekirinu” Informaciju.\nUkoliko je tačno da je tragikomični ministar unutrašnjih poslova prekršio član 44 Zakona o unutrašnjim poslovima stiče se zakonska mogućnost da Nezavisni odbor direktno na Vladu USK pošalje svoj Obrazloženi prijedlog sa rang listom kandidata za izbor policijskog komesara.\nPodsjećamo, Nezavisni odbor je nakon ntervjua ovako rangirao tri kandidata: Mujo Koričić, 86 bodova, Bare Pršlja , 82 boda, Esnaf Buza, 76 bodova.\nPrema Zakonu o unutrašnjim poslovima USK Vlada USK treba da imenuje policijskog komesara uzimajući u obzir Obrazloženje Nezavisnog odbora.\nUkoliko bi izabrala drugo ili trećeplasiranog, članovi Vlade USK morali bi detaljno obrazložiti takav epilog imenovanja.


Naslovna / Vesti / Pripreme / Rađenović proziva u ponedeljak\nZimska pauza za igrače Bačke se polako privodi kraju.\nU ponedeljak, 20. januar šef stručnog štaba Dejan Rađenovć će izvršiti prozivku igrača čime će i definitivno početi pripreme za prolećni deo sezone u Prvoj ligi Srbije i napad na direktan plasman u Ling Long Superligu Srbije.\n“Plavi” će nakon rada u Bačkoj Palanci već 02. februara otputovati u Pulu (Hrvatska) gde će im odreište biti hotel “Pula” u kom će ekspedicija Bačke boraviti 12 dana. U Puli će šef stručnog štaba Dejan Rađenović i njegovi saradnici uraditi bazični deo priprema i odigrati nekoliko kontrolnih utakmica. Povratak za Bačku Palanku planiran je za 14. februar.\nNesumnjivo da je pred igračima i stručnim štabom veliki posao u narednom periodu jer valja se dobro pripremiti za iskušenja koja prestoje i napraviti baza za jesen, nadamo se u Ling Long Superlige Srbije.


Košarka - Tamiš pregazio Slogu\nTamiš pregazio Slogu\nNapisano u kategoriji Košarka, 17 decembra, 2011\nKošarkaši Tamiša su u petak 16.12 2011.godine na domaćem terenu pred oko 500 gledalaca deklasirali kraljevačku Slogu rezultatom 90:62. Od samog početka Tamiš je krenuo silovito i ni jednog trenutka pobeda nije dolazila u pitanje. Već posle prve četvrtine domaći su predvođeni raspoloženim Ivanovićem koji je dominirao pod košem stvorili lepu prednost (24:11) i tada je već mogao naslutiti pobednik.\nU drugoj četvrtini košarkaši Tamiša još su više dodali „gas“, odličnom odbranom sveli su protivnika na samo 17 poena za poluvreme, dok su oni pogađali iz gotovo svih pozicija i na poluvreme otišli sa čak 35 poena prednosti (52:17). Drugo poluvreme bilo je samo formalnost, međutim domaći igrači nisu popuštali, i nastavili su da pune koš protivnika da bi početkom trećeg perioda imali i maksimalnih +40. Poslednja deonica pripala je gostima koji su koliko toliko uspeli da ublaže iovako visok poraz.\nNajbolji pojedinci u redovima Tamiša bili su Ivanović 21 (7), Stanimirović 20, a u ekipi Sloge, Božović koji je zabeležio dabl dabl sa (12) 10s, Jaćović i Jevđić su postigli po 13poena, dok je Tresać dodao 11 poena.


“To je snašlo sve bivše komunističke zemlje pa će i BiH” – CIK Media\n“To je snašlo sve bivše komunističke zemlje pa će i BiH”\nJanuary 31, 2019 Cik Media vijesti 0\nU svjetlu posjete članova Predsjedništva BiH Briselu i razgovora sa zvaničnicima Evropske unije o budućnosti naše zemlje kada je riječ o integracijama, istaknuta je stopostotna opredijeljenost države ka EU, ali ne i kada je riječ o NATO članstvu.\nBiH zvanično ima aspiracije i radi na članstvu za Evropsku uniju, ali i za NATO savez. Za EU postoji konsenzus, dok je za NATO druga priča. Predsjedavajući Predsjedništva BiH Milorad Dodik iz Brisela je komentarisao da je NATO put nešto sasvim drugo i da ne uslovljava put BiH u Evropsku uniju.\nS druge strane, Šefik Džaferović i Željko Komšić ta dva puta, kao integracijske procese, posmatraju dosta bliskim i podržavaju paralelan rad na ispunjavanju uslova i za EU i za NATO.\nI dok se vodi polemika koliko su ta dva puta za BiH međusobno uvjetovana ili ne i da li se mogu posmatrati sasvim odvojeno, istaći ćemo jednu zanimljivu činjenicu. Naime, sve bivše komunističke države koje su postale članice Evropske unije, ranije su postale članice NATO-a.\nTako su bivše komunističke države Republika Češka, Mađarska i Poljska članice NATO-a postale 12. marta 1999. godine, dok su Evropskoj uniji pristupile 1. maja 2004.\nČlanice NATO-a 29. marta 2004. godine postale su Bugarska, Estonija, Latvija, Litvanija, Rumunija, Slovačka i Slovenija. A članicama Evropske unije u maju 2004. postale su Estonija, Litvanija, Latvija, Slovenija i Slovačka, dok su Bugarska i Rumunija dio EU postale 2007. godine.\nAlbanija i Hrvatska NATO-u su pristupile 2009. godine, a Hrvatska je članica EU postala 2013. Albanija još nije članica EU.\nPosljednja država koja je pristupila NATO-u, a koja je ujedno i bivša komunistička država je Crna Gora koja se Alijansi pridružila 2017. Crna Gora trenutno pregovara s EU o članstvu.\nDa li će isti scenarij uslijediti i kada je riječ o BiH, teško je procijeniti, ali je zanimljivo uporediti razvoj istih ili sličnih procesa.\nCijela regija priča o djedu koji je osvojio velike pare na lutriji: Došao je da podigne novce, službenica mu je rekla OVU STVAR i SUZE SU KRENULE DA LIJU\nVučić pisao Trampu: Srbija mora hitno ovo da traži, vaša ekselencijo


Sarajevska kapitulacija - Печат - Лист слободне Србије\nУредништво 03/06/2010\tРегион 1. коментар\nUčešćem na ministarskoj konferenciji „EU-Zapadni Balkan“ Beograd je priznao nezavisnost južne srpske pokrajine, jer je Kosovo u Sarajevu imalo jednak tretman sa ostalim državama učesnicama\nSarajevska konferencija „EU – zapadni Balkan“, čiji su zaključci sažeti u „istorijskoj predsedničkoj izjavi“ u kojoj ništa značajno niti novo, a ponajmanje istorijsko, nije rečeno, ipak je donela dve istorijske stvari – prvi put su za istim stolom našli Vuk Jeremić i Skender Hiseni, i članstvo u NATO-u istaknut je kao zajednički regionalni cilj.\nDa bi prvi cilj bio ostvaren Srbija, kao i sve zemlje učesnice sastanka, bile su bezimene. Na jarbolima nije bilo zastava država, a učesnici konferencije su zastupljeni samo imenom, bez naziva države, a sve kako bi Kosovo imalo ravnopravan tretman sa ostalim učesnicima sastanka.\nIZA BLINDIRANIH VRATA\nTvrdnje ministra inostranih poslova Srbije Vuka Jeremića kako je Srbija izvojevala još jednu pobedu jer je u Sarajevu tobože osujetila pokušaj predstavnika Prištine da na ministarskoj konferenciji „EU – Zapadni Balkan“ govore izvan Rezolucije 1244, jer je Hisenija najavio Lamberto Zanijer, samo su potvrda kapitulacije Srbije i njenog neizgovorenog priznanja lažne države za suseda.\nRezolucija 1244 izričito zahteva da na međunarodnom planu srpska južna pokrajina mora biti zastupljena pod imenom Unmik Kosovo, što u Sarajevu nije bio slučaj. Takođe, ostaje činjenica da Hiseni, čiji sadržaj obraćanja učesnici konferencije brižljivo skrivaju, nije govorio u ime UNMIK-a, nego u ime bezimene države kakve su bile i ostale učesnice konferencije. Jedina razlika između njega i ostalih jeste to da je on imao privilegiju da bude najavljen. Vodeći se tezom „korak po korak“, kako bi Beogradu bilo dato vreme da postepeno pripremi javnost da sa Prištinom sedne za isti sto i pod zastavama, ministarska konferencija koja je trebalo da bude otvorena za javnost i da je novinari prate iz pres sobe, održana je iza zatvorenih, blindiranih vrata.\n„Ne vidim nikakvu vezu između Kosova i Srbije na njihovom putu ka EU. Postupaćemo sa obe zemlje u okviru Rezolucije 1244, i videti presudu Međunarodnog suda pravde. Konferencija je govorila o evropskoj perspektivi svih zemalja ovog regiona i nikoga nismo izostavili“, rekao je komesar za proširenje EU Štefan File, eksplicitno određujući da su Srbija i Kosovo na ministarskoj konferenciji tretirani kao „dve zemlje“.\nZanimljivo je da je pres konferencija prekinuta kada su na red došla pitanja o Kosovu i da je File izbegao da prokomentariše svoju izjavu da se nada da „BiH i Kosovo neće zaostajati za ostalim zemljama u regionu“.\nTvrdnje lidera DSS-a Vojislava Koštunice da je „sadašnja vlast ovu pogubnu politiku započela kada je neposredno posle jednostrano proglašene nezavisnosti potpisala Sporazum o stabilizaciji i pridruživanju, koji nalaže uspostavljanje dobrosusjedske saradnje” i da je „konferencija u Sarajevu nastavak tog pogrešnog puta koji će Srbiji dugoročno naneti ozbiljnu štetu“, pokazale su se utemeljenim već u Sarajevu.\nBeograd ne samo da je otvoreno pristao da na jednoj međunarodnoj konferenciji Priština ima isti tretman, nego je i dobio jasnu poruku da od članstva u EU nema ništa sve dok ne ispuni „rigorozne uslove“. Naime, u predsedničkoj izjavi se navodi da „EU potvrđuje potrebu ‘za fer i rigoroznim uslovima’ u okviru procesa stabilizacije i pridruživanja i u skladu sa obnovljenim konsenzusom o proširenju koji je odobrio Savet EU u decembru 2006. godine“.\n„Zemlje zapadnog Balkana moraju intenzivirati napore na ispunjavanju kriterijuma i dogovorenih uslova na putu ka članstvu u EU. Napredak svake zemlje zavisiće od njihovih vlastitih zasluga“, navodi se u izjavi.\nU dokumentu se dodaje da EU očekuje da zemlje regiona krenu u narednu fazu procesa pridruživanja na osnovu uspostavljenih kriterijuma i dogovorenih uslova.\nEU je ponovila punu podršku zemljama regiona u njihovim nastojanjima da intenziviraju dinamiku reformi. Zemlje zapadnog Balkana obavezale su se da će intenzivirati napore na rešavanju ovih pitanja.\nU izjavi se navodi da regionalna saradnja doprinosi ubrzanju pomirenja, dobrosusedskim odnosima, te klimi pogodnoj za rešavanje otvorenih bilateralnih pitanja. Naglašen je i prioritet završetka procesa pomirenja u regionu, te su u vezi s tim pozdravljene sve nedavne inicijative.\nSpecijalni izaslanik EU za Balkan, čije imenovanje nije isključila Ketrin Ešton, ili „jedna jaka delegacija“, nadgledaće, između ostalog, i kako „Srbija provodi rigorozne uslove“.\nKao najozbiljniji kandidat za ovu funkciju, ili člana delegacije, pominje se bivši visoki predstavnik u BiH Pedi Ešdaun, koji danas ima jak uticaj u britanskoj vladi, ali je i jako blizak sa Eštonovom. Šta očekuje Beograd nije teško zaključiti iz Ešdaunove izjave da je „Beograd izgubio moralno pravo da vlada Kosovom na osnovu svega pet odsto tamošnje populacije i time što je pokrajinu natopio krvlju i isterao kosovske Albance tokom rata“.\nLord za koji se ponosno slikao sa oružjem i kosovskim teroristima, kategoričan je da nikakvi pravni argumenti ne mogu osporiti samoproglašenu nezavisnost Kosova, jer, kako kaže, „pravni sistemi samo su izraz onoga što je moguće na terenu“.\n„Svi znaju da Beograd više ne može da vlada Kosovom, pored ostalog i zbog načina na koji je tretirao tamošnje Albance koji čine 95 odsto populacije pokrajine. Zato se međunarodna zajednica i nalazi na Kosovu od 1999. Dakle, zakoni moraju da dostignu realnost na terenu – kao što je to bio slučaj sa Crnom Gorom i Makedonijom čijem se formiranju protivilo nekoliko država, i kao što se sada događa sa Kosovom“, rekao je Ešdaun.\nIako se u predsedničkoj izjavi ne pominju atlantske integracije, da je bilo reči i o njima govori izjava zamenika državnog sekretara SAD-a Džejmsa Štajnberga.\n„Sastanak ‘EU-zapadni Balkan’, koji se danas održava u Sarajevu, pokazuje nedvosmislenu privrženost međunarodne zajednice da se BiH, ali i celi region integriše u EU i transatlantske strukture“, rekao je Štajnberg.\n„Taj sastanak je neporeciv signal da smo spremni da budemo partneri zemljama regiona i učinimo što je moguće da pomognemo proces evroatlantskih integracije ne samo BiH nego i celokupnog zapadnog Balkana. Imali smo priliku da sagledamo dosadašnji napredak u mnogim područjima i pozitivne događaje, ali i da vidimo koji su to izazovi pred nama“, rekao je zamenik državnog sekretara SAD-a.\n„Okupili smo da se pokušamo ohrabriti proces postizanja političkog dogovora u BiH da se preduzmu koraci ka reformi ustava i da se sistem u ovoj zemlji načini sposobnim da odgovori izazovima članstva u EU i NATO-u. Ta naša zajednička privrženost uz podršku Ruske Federacije i Turske pokazuje da imate zaista jake i privržene partnere…Sa članstvom u NATO-u dolazi odgovornost i lideri ove zemlje moraju da znaju da moraju da budu u stanju da donose odluke koje će doprinositi bezbednosti ne samo BiH nego i celokupne transatlantske zajednice“, rekao je on.\nNešto slično izjavila je i Ketrin Ešton, predstavnik EU za spoljnu i bezbednosnu politiku:\n„Osnovni prioritet za vlasti BiH mora biti da ispune težnje i očekivanja građana: da ostvare napredak u integracijama u EU i NATO, te da se pozabave problemom aktuelne ekonomske krize“, poručila je Ketrin Ešton, predstavnik EU za spoljnu i bezbednosnu politiku.\nInteres za članstvo BiH u NATO-u nije skrivao ni šef diplomatije Velike Britanije Vilijem Hejg.\nNATO integracije kao jedna od tema konferencije, razlog su što Moskva u Sarajevo nije poslala svog zamenika ministra inostranih poslova Vladimira Titova, nego je odlučila da je na samitu simbolično predstavlja njen ambasador u Sarajevu Aleksandar Bocan-Harčenko.\nSkender Hiseni i ministar spoljnih poslova Albanije Iljir Meta\nPostavlja se pitanje – koji je interes Srbije da gura BiH u NATO, što je učinila ne samona ministarskoj konferenciji, već i Istanbulskom deklaracijom.\nNa jednom od prošlogodišnjih sastanaka sa liderima političkih partije u RS, predsednik Srbije Boris Tadić od njih je izričito tražio da članstvo RS i BiH u NATO-u ne vezuju za Srbiju, i da ne insistiraju na stavu „RS nije mesto u NATO-u bez Srbije“, pri čemu je više puta ponovio kako bi „sve bilo lakše da smo u NATO-u“, potvrdilo je „Pečatu“ više lidera iz RS koji su učestvovali na ovom sastanku.\nNije teško zaključiti da Tadić želi BiH u NATO-u, pa kao predsednik vojno neutralne zemlje sebi dozvoljava da u Istanbulskoj deklaraciji gura BiH u NATO i podržava otimačinu državne imovine RS, kako bi potom mogao lakše da povede Srbiju istim putem. U BiH, članici NATO-a, Tadić traži argument da „Srbija ne može biti pusto ostrvo u okruženju zemalja članica NATO-a“, da „RS i Srbija ne treba da budu razdvojene bezbednosnim zidom nego da se nađu s iste njegove strane“.\nNjegovim pritiscima podlegla je i Banja Luka što potvrđuje izjava premijera RS Milorada Dodika da između njega i Vuka Jeremića nema razlike u pogledima na sastanke BiH, Srbije i Turske, ali i Dodikov otvoren zaokret od toga da „BiH treba da bude vojno neutralna i demilitarizovana“ do toga da je „BiH mesto u NATO-u, ali da o tome treba da odluče građani“.\nNovouspostavljena osovina Istanbul-Beograd-Sarajevo, BiH treba da uvede u NATO, nakon čega bi se ovom savezu pridružila i Srbija. I sve do tog cilja, odigraće se još mnogo komičnih predstava poput one u Istanbulu gde je predsednik Srbije, koji nije u stanju da se izbori sa separatizmom u svojoj državi i da sačuva njenu celovitost, dao garancije celovitosti i teritorijalnom integritetu BiH, ili ove poslednje sarajevske gde niko ne predstavlja nikog, ali svako govori u nečije ime.\nКључне речиНАТО србија\n09/06/2010 у 14:17


Завод за заштиту природе Србије - Zavod u akciji Evropski dan bez automobila\nZavod u akciji Evropski dan bez automobila\nNa poziv gradske opštine Savski Venac, Zavod za zaštitu prirode Srbije učestvovao je 22. septembra u akciju obeležavanja Evropskog dana bez automobila.\nOvom prilikom Zavod je za predškolce iz PU „Sveta Petka“ iz Beograda realizovao edukativnu igraonicu o zaštiti prirode i ugroženim vrstama. U ovim igrama deca su, rešavajući zadatke u prostoru i prateći pravila igre Ne ljuti se čoveče, učila o retkim i ugroženim vrstama u Srbiji i potrebi zaštite prirode od zagađivača, među kojima je i dim iz automobila. Dok je, sa druge strane, opština deci omogućila da se provozaju u kočiji, druže sa konjima i učestvuju u dramskim radionicama.\nU delu programa za srednjoškolce, kako bi im skrenuli pažnju na značaj zelenih površina za zdrav i bezbedan život u gradu, Zavod je učesnicima akcije poklonio poster Egzote Srbije, na kome su predstavljene vrste drveća, koje se zbog svoje dekorativnosti često susreću u gradskim parkovima i drugim uređenim zelenim površinama.\nAktivnosti Zavoda u okviru obeležavanja Evropskog dana bez automobila realizovali su stručni saradnici: Nataša Panić, Maja Radosavljević, Bojana Rakočević i Dejana Lukić.


Španci tvrde, Salah i Dibala menjaju klubove, da li je ovo Realov plan? - Sportske.net\nPostaju li svesni realnosti i šta mogu da dobiju Juventus i Liverpul?\nPrimili su najviše golova u ligi, ali ne smeta, pobeda Liverpula!VAR opet radio, Šefildu penal, Liverpul gubi!Primera -Slom Barselone, Real se "povampirio" na Nou Kampu!(POLUVREME) - Pršti na sve strane, ko osvaja bodove na "Nou Kampu"?Kakav početak na Nou Kampu, dva gola za deset minuta!\nU Španiji prate situaciju oko Paula Dibale. On će igrati danas protiv Verone, želi da pokaže da je spreman za Barselonu, ali dogovora oko produžetka ugovora nema.\nArgentinac ne odustaje od 15 miliona evra, Juventus sa bonusima nudi 12 želi da ga izjednači sa De Lihtom. Moraju da se dogovore do leta, kada Dibala ulazi u poslednju godinu ugovora, inače će mu cena pasti.\n"La Hoja" je odbio pre dva leta Totenhem i Junajted iako je sve bilo dogovoreno, a razmotrio bi jedino odlazak u Španiju. Navodno, Real će, pošto ne želi da plati 180 miliona za Mbapea, sačekati da Francuzu istekne ugovor i dovesti ga bez obeštećenja, a mogli bi da ponude novac za Dibalu.\nJuve sigurno neće dozvoliti da Argentinac ode bez obeštećenjam navodno su spremni da prodaju Dibalu i dovedu Salaha, Egipćanin je već igrao u Italiji za Fiorentinu i Romu, a veruje se da bi ga Klop radije prodao nego Manea.\nNaravno, ovo su sve kombinacije u medijima, pitanje šta će od svega biti, da li je Liverpul spreman da se odrekne Salaha, možda otvori mesto za nekog drugog, mlađeg igrača...\nSalah nije dao gol juče protiv Šefilda, tačnije jeste, ali je pogodak poništen zbog ofsajda.\nObradović o favoritu za ABA ligu, ko je veći, Zvezda ili Budućnost?


Ne radite sve umesto deteta | Dečji sajt\nAko radite nešto umesto deteta vi mu samo činite medveđu uslugu\nKada se dete inati i ne želi da pokupi igračke ili odlaže da uradi domaći, mnogi roditelji će, jer im je tako lakše, pokupiti igračke umesto njega ili će završiti domaći. Zapravo, ovi roditelji će uraditi sve samo da se ne bi raspravljali s detetom u nedogled, a dete će se na ovo lako navići. Da stvari ne bi izmakle kontroli, prestanite da činite detetu medveđe usluge.\nPreteranim pomaganjem činite dete nesigurnim\nKoliko god vam se činilo da detetu u određenom trenutku olakšavate jer mislite da je još uvek malo da nešto uradi samo, uskraćujete mu priliku da uči kroz iskustvo i greške i da vežba kako se nešto radi. Jednog dana dete će neminovno morati samo da se zauzme za sebe i da određene stvari radi samostalno, ali će biti potpuno nespremno, jer je to neko drugi uvek radio umesto njega. I ne samo to... Deca umesto kojih roditelji rade većinu stvari ne razvijaju u dovoljnoj meri sopstveni način razmišljanja i samopouzdanje, ne uče kako da se nose sa neuspehom i kako da pametno rizikuju.\nZato sledeći put kada poželite da uradite nešto umesto deteta, razmislite da li je to što radite u njegovom najboljem interesu i da li mu na taj način pomažete.\nNe zalazite na "dečju teritoriju"\nRoditelji pomažu preko svake mere jer veruju da mališan bez njihove pomoći neće uspeti, a tako mu samo šalju poruku kako nije dovoljno sposoban, zreo ili da ne zna dovoljno o određenoj situaciji kako bi je sam rešio. S druge strane, dešava se da roditelji na ovaj način samo žele sebe da umire radeći nešto umesto deteta, a ne zato što misle da je to u njegovom najboljem interesu. Iz tog razloga dete stalno nadgledaju i ophode se prema njemu kao da ono može manje od onoga za šta je zaista sposobno.\nKrenite sa promenom korak po korak\nNajpre morate postati svesni da pomažete suviše i da se uplićete tamo gde ne bi trebalo. Trudite se da svaki put sve manje držite predavanja, da što manje popravljate stvari koje dete samo uradi, da pomažete čak i onda kada ne treba i da posredujete u rešavanju njegovih problema. Ukoliko vas dete pita kako da reši neku situaciju, nemojte odmah da nudite svoje rešenje, podstaknite ga da samo potraži sopstveni način. Tako će sledeći put znati da se snađe u sličnim situacijama i da preuzme odgovornost za svoje postupke.\nA kada već rešite da izmenite stare obrasce ponašanja, dete će sigurno u početku na sve načine da se trudi da se vrati na staro, da na vas prenese neke svoje odgovornosti, da vam nametne osećaj krivice, ali vi morate ostati istrajni. Ako vam je često žao da se dete muči, preispitajte svoje nesigurnosti i motive koje se kriju iza želje da sve radite umesto drugih.\nKada dete nauči da radi nešto, od tog trenutka to prepustite samo njemu. Pošto savlada vezivanje pertli, nemojte to više da radite umesto njega zato što žurite i sl. Možete ga nekada upitati treba li mu pomoć oko određenog zadatka, možete mu dati savet, ali ne radite ništa umesto njega.\nTrudite se da nikada ne izgovarate rečenice "Ovo nisi uradio dobro, ne možeš ti to još sam/a. Tata će to brže/bolje da uradi...". Ovim ga samo obeshrabrujete i navodite da sumnja u svoje sposobnosti. Zato se uvek pre nego što nešto uradite za dete zapitajte:" Ukoliko ovo sada uradim za njega, da li će ono to kasnije znati da radi samo za sebe?"


Nemačka-Srbija: Još jedna kolektivna deportacija u organizaciji FRONTEX-a - MIGREUROP\nNemačka-Srbija: Još jedna kolektivna deportacija u organizaciji (...)\nOd 2006. godine FRONTEX pomaže državama-članicama prilikom organizovanja udruženih letova kojima se deportuju neregularni migranti sa evropske teritorije. Tokom 2010. godine FRONTEX je organizovao čak 39 letova kojima su obavljene kolektivne deportacije (i to često iz više država-članica istovremeno) , u poređenju sa samo deset u 2007 . Tokom 2011. godine Frontex je koordinisao sedam letova kojima su ljudi deportovani iz Nemačke u Srbiju ili na Kosovo.\nPitanje je da li su ovi letovi legalni sa stanovišta evropskog i međunarodnog zakonodavstva. U članu 19 Povelje o osnovnim ljudskim pravima Evropske Unije kaže se da su “kolektivna proterivanja zabranjena”. Države-članice često tvrde da udruživanje zbog povratka nije isto što i kolektivno proterivanje, već predstavlja zajedničko vraćanje pojedinaca na osnovu odluka donetih zasebnim procesuiranjem zasebnih slučajeva. Noviji primeri proterivanja iz EU ukazuju da je razlika između kolektivnih proterivanja i udruženih povrataka često vrlo tanka a ponekad i mlagovita. Pored svega toga, u ovom članku se precizira da niko ne može biti premešten, proteran ili izručen u zemlju u kojoj bi mu/joj pretila realna opasnost od torture, nečovečnog ili ponižavajućeg postupanja.\nMigreurop je u Srbiji uzeo iskaz G-đe F. K. koja je deportovana poslednjim FRONTEX-ovim letom 14. februara 2012. godine. Ova šezdesetpetogodišnjakinja je poslednjih 20 godina živela u Nemačkoj, gde je lečena od nekih ozbiljnih zdravstvenih problema, dijabetesa i delimične paralize između ostalih. Zbog njenog zdravstvenog stanja doktor koji ju je lečio je odbio da da autorizaciju za deportaciju tokom prvog pokušaja da je izbace iz Nemačke. Međutim, ovo nije sprečilo nemačke vlasti da je mesec i po dana kasnije deportuju u Srbiju kolektivnim FRONTEX-ovim letom. Ona trenutno živi u izbegličkom kampu, gde ne dobija nikakav medicinski tretman koji bi odgovarao njenoj bolesti – što u svakom slučaju predstavlja primer nečovečnog i ponižavajućeg postupanja. Hiljade ljudi se svake godine nađe u sličnoj teškoj situaciji nakon što ih vrate u Srbiju iz zemalja EU. Često nemaju adekvatan smeštaj ili medicinsku pomoć.\nMigreurop izražava duboku zabrinutost povodom nasilnih premeštanja u Srbiju, koja se sprovode bez obzira na ranjivost migranata i njihovu izloženost diskriminaciji u zemlji povratka. Migreurop osuđuje ovu nečovečnu politiku deportacija EU i njenih država-članica.\nMigreurop: Ela Meh (Srbija): +381 64 35 95 839\nMigreurop’s office (France): +33 1 53 27 87 81\n FRONTEX, generalni izveštaj za 2010: http://www.frontex.europa.eu/gfx/frontex/files/frontex_general_report_2010.pdf\n FRONTEX, generalni izveštaj za 2007: http://www.frontex.europa.eu/gfx/frontex/files/justyna/frontex_general_report_2007_final.pdf